
REPARTIMENT. 


PERSONATGES. 

Enriqueta  (la  Nora).  .  . 
D.a  Rosa  (la  Sogra)..  .  . 
Mistrrss  Price  (Helena).. 
Marineta  (Cambrera)..  . 
Tuyas  (Masovera).  .    .  . 

Cambrera  

Dida  

La  nena  Elisa.    .    .    .  . 

Doctor  Grau..    .    .    .  . 

Pau  

QUIMET  

Bartomeu.  ...... 

Miquel  


ACTORS. 

D."  Carlota  de  Mena. 

»  Concepció  Pala. 

»  Carme  Parreno. 

»  Catarina  Fontova. 

»  Elvira  Morera. 

»  Rosa  Castillo. 

»  Elvira  Morera. 

»  Carlota  Freixa. 

D.  Teodoro  Bonaplata. 

»  Hermenegildo  Goula. 

»  Ramón  Soler  Maymó. 

»  Lleó  Fontova. 

»  Lluis  Muns. 


Nens  y  nenas,  criats,  cambrcras,  didas,  etc. 


Direcció  artística:  D.  Antoni  Tutau. 


SOGRA  Y  NORA. 


PERSONATGES. 

Doctor  Grdu,  ex-metje  de  regiment,  50  anys  passats,  dis- 
tingit, senzill. 

Vestit  sobriament,  cap  objecte  nou,  botinas  blancas  usa- 
das,  ab  esperons;  durant  lo  primer  y  segon  acte.  Calsat 
negre,  que  no  siga  enllustrat,  net  de  roba  blanca,  mudat; 
pero  molt  senzill,  al  tercer.  Catxutxa  ab  visera,  rellotje  de 
nikel  (de  30  pesetas),  fuhet,  etc. 

Pau,  30  anys.  Rich  desenfeynat...  ba  estudiat  ciencias, 
pero  no  té  cap  títol  científicb...  Afectuós,  poc  li  aficionat  à 
enamoraments  formals. 

Primer  acte:  un  para-pols  clar  ó  paltó  lleuger  al  bras, 
guants  no  posats,  camisa  blanca;  al  segón:  trajo  de  vellut  de 
cotó  color  de  tórtora,  usat,  rellotje  sense  cadena:  un  cordó 
negre,  barret  de  feltre,  botas  de  cassador.  La  pipa  que  fu- 
marà, sense  estotx,  se  la  treurà  de  la  butxaca  de  1'  ameri- 
cana, un  ganivetet  comú,  que  treurà  pera  netejar  la  pipa, 
camisa  de  color. 

Quim,  30  anys.  Bon  ingenier,  bon  marit,  bon  fill,  bon 
pare;  una  mica  fill  de  botiguers  qu'  han  fet  fortuna. 

Surt  ab  un  trajo  de  viatje  que  modificarà  un  poch  pera 
sentarse  à  taula.  Segón  y  ters  acte  s'  haurà  mudat,  no  obs- 
tant, sense  estrenar  rés. 

Bartomeu,  60  anys.  Masover  d'  edat  que  la  sap  més  llarga 
de  lo  que  sembla. 
Vestit  de  pagès  vell  del  camp  de  Tarragona. 

Miquel,  criat  mitj  pagès,  mitj  vilatà. 

Vestit  de  roba  de  son  amo.  Per  servir  à  taula,  jaqueta  ne- 
gra d'  orleans.  Ho  pendrà  tot  ab  tovalló;  's  posarà  ans  de 
servir,  guants  de  fil  blanch. 

Dona  Rosita,  la  Sogra,  48  anys.  Senyora  rica,  viuda  de 
un  propietari  de  fàbricas,  depósits  de  robas,  etc,  que  li  ha 
deixat  fer  la  séua  santa  voluntat.  Mare  afectuosa  y  autori- 
tària; molt  carinyosa  ab  tothom  menos  ab  sa  Nora. 

Primer  acte:  vestit  de  seda;  segón:  vestit  de  camp  molt 
senzill ,  mitenas,  sombrilla,  etc;  ters:  mès  vestida  qu*  al 
primer  acte. 

Enriqueta,  la  Nora,  26  anys.  Senzilla,  jnganera;  d'  edu- 
cació superior  à  la  Sogra.  Filla  de  gent  qu'  han  viscut  sem- 
pre de  renda.  Rendas  curtas. 

Vestits  de  camp  elegants  y  frescos. 

Ültima  escena  vestit  de  cambra  obert  per  davant,  enagua 
blanca  rica,  babutxas... 

Mistress  Price,  28  anys.  Una  mica  excèntrica  en  lo  vestir. 
No  es  necessari  que  mudi  de  trajo;  afegirà  solament  al  segón 
acte  algún  detallet  pretenciós. 

Tuyas,  masovera.  Muller  de  Bartoméu,  pagesa  del  camp 
de  Tarragona. 

Marineta,  cambrera,  20  anys.  Cambrera  barcelonina  de 
casa  de  burgesos  richs...  certa  llibertat  de  maneras  imprò- 
pia de  las  domésticas  de  casas  rigorosament  muntadas. 

Davantal  blanch,  vestit  de  merino  negre,  pentinat  senzill. 

Una  dida,  criadetas  pe  'ls  nens. 

Nens  y  nenas.  Un  de  dos  anys,  en  brassos  de  la  dida;  un 
de  3  ab  la  noyera;  un  de  4  y  una  nena  de  5  anys.  Lo  nen  de 
4  y  la  nena  de  5  anys,  vestits  més  que  senzills.  Davantalets 
de  tela  crúa,  mitjons  de  color,  pantorrillas  núas,  brassos 
idem,  cabells  llarchs,  sabatetas  de  camp  que  no  sigan  novas. 


Al  comensar  la  comèdia,  Miquel  y  Marineta  's  posan  à 
parar  taula.  Lo  servey  serà:  estovallas  de  tela  crúa  gris  ab 
franjas  vermellas,  tovallons  idem.  Plats  y  plàtaras  de  por- 
celana  fina,  cristalls  bacarat,  cuberts  de  plata.  Totas  las  su^ 
perfluitats  de  taulas  ben  servidas.  De  cap  manera  l' horrible 
y  fastigós  escuràdents,  lo  palillero  de  la  gent  mal  criada,  ni 
1'  enjuage  final. 

Època  1890,  1'  istiu. 

Siti:  la  Villa  Font  freda,  que  's  suposa  ser  un  mas  antich, 
arreglat  à  la  moderna,  entre  la  provincià  de  Lleyda  y  la  de 
Tarragona.  Lo  menjador,  ab  part  del  vestíbul  al  fondo  per 
hont  s'  ha  de  veure  '1  jardí. 


ACTE  PRIMER 


Menjador  de  la  villa  Fontf  reda,  tant  rich  com  se  puga,  ab  lo 
ben  entès  que  las  pintnras  de  la  decoració  no  han  de  ser 
ni  góticas,  ni  renaixament,  ni  estrambóticas;  val  més 
blancas. 


ESCENA  PRIMERA. 

MIQUEL,  MARINETA. 

Miquel. 

<?Y  bé?  (Jcóm  va  la  séua  mestressa?  (Parant  taula.) 
Marineta. 

Ja  podria  dir  la  nostra...  Sembla  la  pobre  senyora 
que  no  siga  de  la  casa. 

Miquel. 

Ella  bé  diu  la  méua  cambrera,  parlant  de  vostè. 
Marineta. 

Perquè  'm  feu  venir  expressament  pe  '1  seu  cuyda- 
do.  Tots  vosaltres  la  serviau  de  mala  gana,  emba- 
biecats  ab  la  senyoreta... 

Miquel. 

jLa  nostra  jove!  jla  nora!  (irónich  y  rihent)  com 
diu  la  senyora...  sembla  quand  anomena  à  la  senyo- 
reta que  s' empassi  un  paper  d'  agullas...  Bé,  ^.nos- 
tra ó  de  vostè,  cóm  se  trova? 

Marineta. 

jMalament!  Si  li  repeteix  1'  atach  no  se  'n  aixeca. 

Miquel. 
;Ha  degut  morir  tantas  vegadas! 

Marineta. 
jAra  va  de  bó!  no  més  fa  que  jemegar. 

Miquel. 

;Densà  qu'  ahir  vespre  se  las  tingué  tant  tiesas  ab 
la  senyoreta!...  jo  era  per  allí  fora  aconduhint  las 
regadoras  dintre  la  caseta  de  las  eynas...  habia  re- 
gat las  hortensias,  la  senyora  americana  habia  exit  à 

contemplar  la  lluna.. .tot  ho  vaig  sentir...  «jque  quand 
»vinga  '1  noy  li  diré  lo  qu'  aquí  passa,  lo  poch  res- 
»pecte  que  se  'm  té,  la  mala  criansa  que  donas  als 
»nens,  lo  suvint  que  'ls  deixas  pera  anar  à  no  sé 
»hont...  ab  ton  cusi!» 

Marineta. 
jAixó  li  digué!  jtant  la  renyà! 

Miquel. 

Tant  y  tant  que  la  feu  enfadar  com  mày  1'  había 
vista.  Jo  me  las  miraba  d'  allí  (7  jardí)  los  ulls  li 
eixian  del  cap,  los  llavis  li  tremolaban...  semblaba 
que  li  digués  cosas  de  part  de  dintre...  Sols  li  res- 
pongué ab  molta  ràbia:  «;mal  cor!»  «vostè  es  un  mal 
cor»,  deixantla  ab  la  paraula  à  la  boca.  Llavors  la 
vieca  s'  enfurismà  més  que  més...  La  cridà  à  vostè, 
cridà  à  la  séua  inseparable  Helena,  me  cridà  à  mi... 
(rihent)  ab  una  mica  més  crida  al  sereno. 

Marineta. 

Jo  la  vaig  ajudar  à  despullarse,  's  ficà  al  llit  par- 
lantse  sola,  sospirant. 

Miquel. 

<;Y  quand  per  lla  à  las  deu,  ans  de  retirarse,  la  se- 
nyoreta li  portà  una  tassa...  de  no  sé  qué?... 

Marineta. 

Ni  sisquera  's  va  girar.  La  senyoreta  'm  va  deixar 
la  tassa  recomanantme  que  li  fes  pendre...  Quand  va 
se  fora  la  vaig  llensar . 

Miquel. 

<;Per  qué? 

Marineta. 

La  senyora  m'  ho  va  manar.  «Marineta,  vúydala 
»bé,  réntala  bé  de  dins  y  fora.  No  vull  pendre  res 
»de  mans  séuas»,  me  digué  ab  ràbia. 

Miquel. 

óQué  té  por  que  1'  enmatzinin?  <;que  la  séua  nora  1* 
enmatzini?  (rihent)  jquin  geniot!...  De  vostè  bé  va 
pendre  aquella  tassa  de  sopa  ab  rovells  d'  ou,  y 
avuy,  si  no  m'  erro,  ha  prés...  (Mostrant  la  tassa  y 
cubert  que  hi  haurà  damunt  del  trinxant.) 

Marineta. 

Lo  cert  es  qu'  ha  passat  molt  mala  nit...  ha  tingut 
basca,  vòmit... 

Miquel. 

iMillor!  Aixó  li  haurà  vuydat  lo  reconot  de  rabias 
que  té  dintre  '1  cos....  iSeriament!...  ^vosté  creu  qu' 
està  malalta?  ;Com  jo!  Si  fa  llit  es  pera  atendrir  à 
son  fill  quand  avuy  arrivi,  pera  donarli  à  entendre 
lo  molt  que  sa  nora  la  fa  sufrir,  los  martiris  que 
passa...  Tot  es  comèdia...  Cada  vegada  que  '1  senyo- 
ret se  'n  va  pe  'ls  seus  negocis,  al  tornar,  trova  ma- 
las  car  as...  jJo  d'  ell!  rich  com  es,  ja  hi  posaria  bon 
ordre...  jcasat!  casa  vol. 

ESCENA  II. 

Anteriors,  DOCTOR  GRAU. 
Marineta. 

;Ay,  senyor  Doctor!  quand  la  senyora  '1  vegi.  Ja  's 
pot  amanir...  ;Deu  lo  guard!  jDeu  lo  guard! 

Doctor. 

(Espolsantse  ab  lo  fuhet,  aixugantse  'l  front.) 
aixó?  équé  s'  ha  posat  més  mala?  {Saluda  ab  lo  cap.) 
Miquel. 

(Ràpit.)  Acava  de  penaré  una  sopeta,  mitja  per- 
diu, compota  de  préssechs... 

Marineta. 

Lo  vam  enviar  à  cercar  ahir  vespre  à  las  onze...  y 
arriva  ara... 

Doctor. 

No  era  à  casa...  avuy  de  matinada  he  tingut  d' 
anar  molt  lluny...  à  veure  un  malalt  de  bó-de-bó... 
jAneu!  jdiheuli  que  soch  aqui!  (Surt  Marineta.) 


ESCENA  III. 

DOCTOR,  MIQUEL,  entra  PAU. 
Doctor. 

jOla,  eixerit!  £quin  vent  te  porta? 
(Miquel  pren  lo  barret  de  Pau,  algun  paquet  que  'l 
Doctor  duya  d  la  mà.  Surt.) 

Pau. 

jDeu  lo  guard,  Doctor!  Arrivo  esbufegat.  La  cu- 
sina  m'  ha  enviat  un  recado  dihentme  que  la  tia  es- 
taba  indisposada,  per  altre  part  lo  Quimet  serà  din- 
tre pochs  minuts  à  1'  estació  (mira  :l  seu  rellotje  con- 
sultantlo  ab  lo  de  damunt  de  la  ximenea)  y  voldria 
anar  à  rébrel...  per  las  feynas  que  tenim,  fins  es  des- 
atenció no  acompanyar  à  qui  va  y  bé  de  las  nostras 
masías,  à  la  estació,  ala  vila...  ^quejal'  ha  vista? 
(A  sa  tia.) 

Doctor. 

No...  Per  certs  detalls...  (lo  plat  y  cubert  de  da- 
munt lo  trinxant)  per  1'  experiència  que  tinch  de  la 
méua  amiga  y  clienta,  suposo  que  no  serà  gran  co- 
sa... jla  malaltia  de  sempre!  la  de  quand  arriva  son 
fill,  ton  estimat  cusi. 

Pau. 

jSenyor  Gràu!  (Reptdntlo.) 

Doctor. 

<;Sembla  que  dubtis  del  meu  diagnóstich? 

ESCENA  IV. 

Anteriors  y  MARINETA. 
Marineta. 

La  senyora, 'm  fa  dir  que  tingui  la  bondad  d'  espe- 
rarse.  S'  està  vestint. 

Doctor. 

(A  la  cambrera  que  's  retira.)  L'  esperaré.  (A  Pau.) 
Lo  que  té  la  nostra  malalta  son  malaltias  imagina- 
rias,  de  las  que  no  fan  morir.  En  primer  lloch,  té  la 
malaltia  de  trovar  mal  dit  lo  que  diu  sa  nora,  mal 
fet  lo  que  fa;  com  res  de  lo  que  Enriqueta  diu  ó  fa  li 
agrada,  passa  la  vida  reptant,  enfadantse...  donant 
disgustos  à  tots,  que  naturalment,  son  disgustos  per 
ella.  Quand  ha  prés  una  bona  enrabiada  té  bascas, 
mal  de  cap,  atachs  de  bilis;  refusa  'ls  cuydados  de 
sa  nora,  dihent — ho  diu  à  sa  cambrera  que  's  dirho  à 
tot  lo  servey — que  té  por  d'  una  mala  beguda;  insi- 
nuant cosasü  (molt  serio  y  marcat)  y  lo  més  grave  es 
que  s' imagina  de  bona  fe  totas  las  negrors  que  conta. 

No  he  dit,  no  he  volgut  dir  que  la  téua  tia  fingei- 
xi, que  's  fassi  venir  malaltias;  dich  solament  que  no 
li  desagrada...  del  tot,  tenir  alguna  indisposició 
quand  son  fill  arriva...  com  es  grat  al  soldat  ser  vist 
ab  un  bras  envenat  si  la  ferida  's  lleugera. 


ESCENA  V. 

Anteriors  y  MARINETA. 
Marineta. 

(Qu' ha  tomat,  arreplega  'l  servey  del'  esmorsar 
de  sa  mestressa  y  's  barreixa  en  la  conversa.)  Vostè 
'  m  dispensarà,  senyor  Gràu;  pero  lo  que  's  aquesta 
vegada  la  senyora  ha  tingut  un  atropell  molt  serio; 
per  poch  se  'm  mor  entre  'ls  brassos. 

Doctor. 

(^1  Pau,  que  's  dirigeix  corrent  d  la  cambra  de  sa 
tia.)  No  corris,  créume;  deixa  dir  à  la  cambrera. 
Porta  tal  afecte  (irónich)  à  la  séua  senyora,  que 
comparteix  tots  los  séus  odis. 

Pau. 

jOdis! 

Doctor. 

Antipatias,  si  la  paraula  't  sembla  massa  forta. 
Pau. 

Ni  antipatias. 

Doctor. 

...  Y  quand  Y  estimació,  en  lloch  de  calmar  irrita, 
potser  fora  més  profitosa  si  fos  menos  exuberant. 
Marineta. 

Per  mi  la  senyora  primer  que  tot...  quand  veig 
una... 

Pau. 

jMarineta!  (Beptdntla.) 

Doctor. 

Déixala  dir...  'ns  anaba  à  repetir  paraulas  de  sa 
mestressa...  ta  senyora  tia. 

Marineta. 

...  Quand  una  senyoreta  jove  vol  saber  més  qu' 
una  senyora...  de  pés,  m' indigno;  dono  la  rahó... 
Doctor. 
A  la  senyora  de  pés. 

Pau. 

;De  totas  maneras!  {Indignat  senyalant  d  Mari- 
neta la  porta.  Marineta  se  'n  va.) 


ESCENA  VI. 

DOCTOR,  PAU,  ENRIQUETA. 


{Enriqueta  porta  grans  manochs  de  gramíneas,  de 
flors  de  bosch  quals  cúas  anirà  tallant  ab  un  elegant 
secator,  arreglant  las  -flors  dintre  gerros  de  las  reco- 
neras  y  panerets  de  sobre-taula.  Lo  Doctor  s'  aixeca 
del  balancí  hont  seya  y  la  saluda  ab  carinyo  Pau  li 
dona  la  ma  ab  afecte;  ella  li  posa  una  floreta  al  trau 
del  jech  y  li  diu  amistosament  irònica:) 
Enriqueta. 

jCóm  premi  de  celeritat!  jTe  vaig  enviar  recado 
ahir,  que  no  eran  las  onze,  fente  saber  la  indisposició 
de  la  mamà...  y  arrivas  ara!  Per  venir  del  teu  Mas, 
qu'  està  lluny  d'  aqui...  mitj'  lioreta,  has  estat  casi 
mitj  dia,  has  caminat  à  rahò  de...  Ajúdim  (al  Doc- 
tor) à  calcular  quànts  kilómetres  ha  fet  per  hora. 
Pau. 

Quand  arrivà  '1  recado  ahir  vespre... 

Enriqueta. 
Estudiabas  astronomia,  passejante  al  ras... 
Pau. 

Habia  surtit,  y  al  tornar  à  casa  tothom  dormia. 
T'  asseguro,  Enriqueta,  que  fins  ara  mateix  no  he  sa- 
pigut  la  novedat. 

Doctor. 

Bé,  bé-,  no  s'  alarmin.  Es  V  indisposició  de  rigor  en 
semblants  cassos...  efecte  de  1'  emoció.  (Irónich.) 

Enriqueta. 

Lo  senyor  doctor  no  créu  la  mitat  de  lo  que  'ls 
séus  malalts  li  contan. 

Doctor. 

Dispensi,  senyora,  no  crech  lo  que  'm  contan  certs 
malalts...  Per  altra  part,  la  séua  senyora  sogra  no; 
m'  ha  contat  res,  encara  no  1'  he  vista. 

Enriqueta. 

Donchs  cregui  que  'ns  alarmà  de  ver  as...  no  vol- 
gué sopar,  li  vaig  preparar  una  tasseta  de  thé,  y  la 
rebutjà  ab  un  fàstich!... 

Doctor. 

Ha  sigut  menos  rigorosa  ab  sa  cambrera...  ha  prés 
bons  aliments...  y  segons  mT  ha  fet  dir,  està  vestint- 
se...  (Pausa  ) 

De  manera,  que  no  tenint  malalt  de  cuydado,  vol- 
dria afanyar  la  visita  donant  consells... 

Pau. 

(Rihent.)  No  hi  ha  res  que  's  doni  ab  més  genero- 
sitat. 

Doctor. 

(A  Enriqueta.)  <;Cóm  estàn  los  nens?  ^bé?...  <jY  tú 
Pauhet?  <;Ja  no  deus  tenir  palpitacions?  ^dolorets 
sorts?  jmolt  sorts!  ^Recordas?  jlos  dolorets  de  quand 
vas  vindré  acompanyant  à  ta  tia  y  à  la  séua  hermosa 
amiga  Mistress  Price  (rihent)  la  bella  Helena! 

(Enriqueta  s'  entreté  arreglant  las  flors.) 
Pau. 

No  senyor,  no;  cap  doloret;  ni  sort...  ni  mut. 
Doctor. 

Si  ja  t'  ho  deya...  no  't  mog-uis,  Pablito,  no  hi  tornis 
à  grans  ciutats  hont  la  vida  enerva...  als  qui  s'  afa- 
nyan;  per  lo  travall  excesiu  de  cervell,  als  qui  tenen 
la  fortuna  feta — es  lo  teu  cas— per  la  facilitat  de 
sensacions,  lo  molt  parlar,  discutir,  viure  de  nit... 
No  hi  ha  com  lo  camp  pera  curar  dolorets  sorts... 
Plantar  se  al  mitj  del  rocam,  respirar  bons  ayres, 
béure  ayguas  puras... 

Pau. 

jO  vins!  (Rihent.) 

Doctor. 

No  m'  hi  oposo...  jvins  purs  y  vegetar! 

(Enriqueta  va  y  ve  arreglant  los  gerros,  fins  ix  de 
la  escena,  hi  torna  portant  un  objet  qualsevulga,  ad 
lïbitum.) 

Pau. 

jSobre  tot  vegetar! 

Doctor. 

Llevarse  à  trench  d'  auba,  desdejunarse  ab  forqui- 
lla, esmorzar  à  las  vuit,  fer  las  deu,  dinar  à  mitj  dia; 
cafè  ab  bona  cosa  de  sucre  perquè  congestioni  una 
mica,  un  glopet  de  rom,  llarga  siesta,  berenar,  pas- 

sejada  higiènica  à  cavall,  sopar  ab  claror  de  dia,  un 
cigarret  à  la  porta,  1'  istiu;  à  vora  '1  foch,  1'  hivern... 
jy  à  retiro!...  lo  qual  no  vol  dir  à  dormir...  (Pausa.) 
"  £  Veritat  qu'  es  agradable,  finestras  obertas,  lo  fu- 
llejar llibres  amichs?  jlo  travallar  en  mitj  de  la  so- 
lemne pau  de  la  natura  que  sembla  reposarse,  sense 
que  la  quietut  siga  interrompuda  més  que  per  lo 
lladrar  dels  gossos,  qu'  una  veu  llunyana  dexondeix; 
lo  crit  de  V  oliva,  d'  algun  aussellot  nocturn  que 
conta  amoretas  à  sa  companya!... 

Pau. 

M'  ha  costat  una  mica  de  fermin.  Los  primers  dias, 
del  camp,  m' incomodaban  los  viaranys  pedregosos; 
dels  arbres,  al  assentarmhi  sota,  :ls  insectes  que  'n 
queyan;  de  la  gent  pagesa,  las  respostas  evasivas, 
la  innata  desconfiansa...  de  la  «Masia  gran»,  la  més 
habitable  de  las  que  'm  deixà  '1  meu  pare,  las  mal 
juntadas  portas,  lo  pati  empedrat  de  còdols,  de  pa- 
lets  que  tallan  los  peus... 

Doctor. 

<;Y  t'  hi  has  anat  avesant,  veritat?...  Més  dificultós 
es  lo  ferse  al  soroll  dels  tramvias,  al  trasvals  dels 
carros,  al  terratrèmol  de  las  grans  ciutats...  y  no 
obstant  hi  ha  desgraciats  que  s'  hi  fan.  Jo  que  't 
parlo,  he  passat  la  mitat  de  la  méua  vida  en  ciutats 
grans.  Quand  lo  méu  regiment  anaba  de  guarnició  à 
població  poch  important,  permutaba  ab  un  company, 
intrigaba,  cansaba  als  amichs;  à  ton  oncle  Lluis,  que 
fou  tants  anys  diputat,  fins  que  conseguia  quedarme 
à  Madrid,  à  Sevilla,  à  la  Habana,  à  Barcelona...  (A 
Enriqueta.)  ^Que  no  van  à  rebre  à  1'  amo  de  casa? 
Enriqueta. 

Próu  hi  aniria...  ho  había  promès  als  nens... 
Doctor. 

<?Per  què  estàn?  ^Per  la  malaltia  de  la  séua  sogra? 
(rialler)  no  s'  alarmi.  Jo  li  responen  de  tot...  Vajin, 
y  aqui  'ls  espero...  tinch  un  company  molt  amable. 
(Un  llibret  que  's  treu  de  butxaca.) 

Enriqueta. 
é'Ns  espera?  <;  esmorzarà  ab  nosaltres? 

Doctor. 

Si  esmorzan  desseguit,  al  arrivar  de  1'  estació, 
acepto;  per  mi  serà  com  si  fes  las  déu...  Si  'ns  posem 
à  taula  com  V  altre  dia  qu'  eran  las  onze  tocadas!... 
Enriqueta. 

No,  senyor,  no;  (mirant  al  rellotje)  à  las  déu  en 
punt  à  taula. 

Doctor. 
jAlló  que  se  'n  diu  en  punt! 

Enriqueta. 

Bé  un  punt... 

Pau. 

Elàstich...  (Al  doctor.)  No  regateixi.  A  las  déu  y 
déu. 

Doctor. 

Encara  que  siga.  .  y  vint...  -Entesos! 

Enriqueta. 

('S posa  un  barret  de  camp,  pren  los  guants;  Pau  li 
dona  una  sombrilla  que  li  haurà  portat  una  cambrera, 
d  qui  diu:) 

jLos  nens!...  acompànyils  fins  al  caminal...  (A  Pau.) 
jAném!  (Pren  son  bras.) 

Pau. 

(Al  doctor).  Tingui...  <;vol  diaris?  (Se  'n  tréu  dos  ó 
tres  de  la  butxaca.) 

Doctor. 

•Diaris,  jo!  May  ne  llegeixo...  sempre  diuhen  lo 
mateix...  contan  historias.  Jo  he  preferit  ferne. 

Mentres  he  sigut  jove  he  ajudat  à  fer  1'  historia  del 
meu  temps...  curant  febres,  extrahent  balas...  de  lli- 
berals, de  carlistas  presoners...  jper seguint,  perse- 
guit!... De  1'  historia  no  més  val  la  pena  de  saberne  'ls 
fets  grossos...  Las  causas,  las  conseqüencias  un  las 
deduheix,  las  endevina*,  son  casi  sempre  las  mateixas. 


ESCENA  VII. 

DOCTOR,  SOGRA. 

(Mentres  lo  Doctor  encara  monologa,  la  Sogra  ha 
eixit  de  sa  cambra  y  fet  com  que  vehent  allunyarse  d 
Enriqueta  y  Pau  volgués  parlarlos.  Agita  un  moca- 
dor, un  vano.) 

Sogra. 

jPauhet!  jPau! 

Doctor. 

(Aixecantse  al  ohir  sa  veu  y  anant  ab  galantería  al 
davant  d'  ella.)  Amig*a  dona  Bosita,  <;cóm  van  aqnei- 
xas  forsas?  Déixils  anar...  corren  à  1' estació...  Lo 
séu  nebot  volia  entrar  à  véurela  à  vostè...  y  jo  tam- 
bé; quand  la  cambrereta  'ns  ha  dit  que  vostè  's  ves- 
tia... Encara  que  metje,  sols  me  permeto  visitar  se- 
nyoras...  despulladas  del  tot,  ó  del  tot  vestidas... 
vestintse,  may!  (Rihent,  prentli  'l  pols  desprès  d'  ha- 
berli  donat  la  ma.)  ^Qué  ha  tingut? 

Sogra. 

(S'  assenta  y  sospira.)  Bon  cuydado  que  se  'n  ha 
donat...  Encara  que  jo  vaig  prohibirho...  me  sembla 
qu'  aquella  li  envià  recado... 

Doctor. 

Sí,  senyora...  no  era  à  casa  quand  lo  portaren... 

Àvuy  à  punta  de  dia  he  tingut  de  córrer  al  comellà 
del  Tort...  duas  lioras  à  cavall  per  veure  al  meu  ma- 
lalt... que  segons  sembla... 

Sogra. 

;Y  com  per  vostè  may  tinch  res!... 

Doctor. 

Próu  que  té...  vint  anyets  de  passo  à  cada  mà.  (Las 
hi  palmoteja  amistosament.) 

Sogra. 

Gracias  pe'l  recort.  Ja  1'  he  felicitat  altras  vegadas 
per  la  séua  memòria  d'  anys  y  fetxas. 

Doctor. 

N'  hi  ha  de  fetxas  que  may  s'  oblidan...  quand  jo 
era  estudiant,  vostè,  si  bé  més  jove  que  jo... 
Sogra. 

No  gayre... 

Doctor. 

Tant  com  vostè  vulg·a...  inútil  precisar...  vostè  ja 
era  casadora...  en  prova  que  mentres  jo  estudiaba  '1 
doctorat  vostè  's  vn  casar. 


ESCENA  VIII. 

Anteriors  y  HELENA. 

(Porta  àlbums  sota  'l  bras,  música  impresa.  No  po- 
dent donar  la  mà  's  deixa  besar  per  la  Sogra;  diu  al 
Doctor:) 

Helena  (1). 
Good  moming  dear,  Doctor. 

Doctor. 

Good  moming  Mddam'...  y  no  'm  digui  gayres  co- 
sas  més  en  la  séua  llengua  nativa...  perquè,  ja  ho 
sap!  Aviat  se  m1  acava  '1  repertori. 

Helena. 

jOh!  Doctor  sabé  muy  bien  inglish...  hemos  visto 
sus  libros.  (A  la  Sogra.)  Pope,  Ticknor,  Darwin... 
bellas  letras,  ciencias,  todo  conoce. 

Sogra. 

Lo  nostro  Doctor  es  un  pou  de  ciència. 

Doctor. 

Burlis,  burlis  d'  un  fill  de  pagesos  ex-metje  de  sol- 
dats à  qui  sols  queda  '1  recurs,  quand  vol  parlar  ab 
personas  civilisadas,  d'  importunar  à  damas  ama- 
bles com  vostès. 

Helena. 

;Oh!  (Púdicament.)  Doctor  estar  siempre  galante. 


(1)  Si  la  senyora  que  representa  Helena  no  sap  l' inglés,  cal  que 
s' fassi  ensenyar  la  pronunciació  exacta  de  las  paraulas  inglesas  que 
ha  de  dir. 

Doctor. 

Sí,  pero  sense  malícia...  La  prova  es  qu'  ab  totas 
las  méuas  galanterías  m'  he  quedat  per  merèixer: 
old  bachellor,  com  diuhen  vostès. 

Sogra. 

( A  Helena.)  «;Cóm  ha  passat  la  nit?  ^llegint  fins  à 
tal  hora?  (Al  Doctor.)  Miri,  miri,  Doctor,  quins  ulls 
més  fondos...  F  haurà  de  renyar...  sempre  trava- 
llant...  Quand  no  traduheix  de  1'  inglés  al  castellà... 
obras  místicas,  ascéticas,  d'  un  ascetisme  ardent... 
Doctor 

^Persisteix  en  los  séus  tretze  de  ferse  catòlica?  (A 
Helena.) 

Helena. 

<jNo  aprueba  V.  à  mi?  <;es  posible?  (1) 
Doctor. 

Al  contrari...  intel·ligent,  propagandista,  activa... 
una  adquisició  com  la  de  vostè  val  més  que  la  de 
tota  una  tribu  d'  igorrotes,  d'  indios  bravos,  que  's 
fan  y  desfàn  christians  com  se  mudan  de  camisa... 
i  bé  es  veritat  que  no  se'n  mudan  gayre! 

Sogra. 

La  tenim  feta  un  Sant  Thomàs...  llegint  teologias,  . 
llibres  de  controvèrsia.  {Mirant  los  títols  d'  alguns 
llibres  qu'  Helena  haurà  deixat  damunt  d'  una  tauleta 
escriptori.)  jAh!  y  pera  reposarse  dels  séus  estudis 
graves  traduheix  als  nostros  autors. 

Doctor. 
<j Nostros...  detodas  las  Espanas? 

Sogra. 

No,  no,  als  de  per  aqui,  als  que  segons  ella  publi- 
can  llibres  de  gran  mèrit...  poemas,  novelas,  mono- 
grafïas,  tragedias...  Jo,  ni  'ls  titols  se  llegirne.  {Fu- 
llejant.) W  es  tant  entusiasta,  que  darrerament,  al 
passar  uns  quants  dias  à  Barcelona,  nosaltres  vàrem 
anar  al  Liceo,  al  Lirich,  à  la  comèdia  italiana  y  ella 
se'n  anaba  sola  ó  's  feya  acompanyar  per  mon  nebot 
Pau,  que  també  té  la  fal-lera  del  Catalanisme...  per 
tot  ahont  feyan  català... 

Helena. 

Yo  siempre  encontrar  muy...  practico,  aprender 
la  lengua  del  país  en  que  yo  estoy...  {Se  distreu  ab 
los  séus  llibres  y  llibretas.) 

Sogra. 

{Al  Doctor.)  jPer  aíxó  'n  sap  tantas  de  llenguas!  Son 
marit  fou  Vicecónsul  à  Danzitk,  à  Odessa,  à  Lior- 
na...  lo  pobre  senyor  mori  à  Vigo...  jó  à  Santander! 
no  recordo  bé,  deixantli  per  sola  fortuna  la  mag*ni- 
fica  colecció  de  papallonas  que  vostè  ha  tractat  de 


(1)  Que  pronunciarà:  possibel.  Es  parauleta  que  'ls  americans  del 
Nord  usan  moltíssim. 

ferli  vendre,  unas  quantas  caixas  de  llibres,  que  ja 
ha  venut...  y  uns  documents  personals  molt  emboli- 
cats. Sent  nosaltres  à  pendre  banys  al  «Sardinero», 
la  vam  coneixe  en  companyia  d'  una  família  molt 
respectable...  uns  marxants  de  carbó  de  pedra  amichs 
del  Quimet...  uns  carboners  riquissims...  Eran  una  mi- 
queta  vulgarets...  jsap!  sobre  tot  la  carbonera...  Li  fe- 
yan  gruar  lo  poquet  que  menja  ab  llissons  d'inglés  à 
un  sens  fi  de  canalleta,  de  dibuix,  de  música,  d'  equi- 
tació... fins  1'  obligaban  à  ensenyar  de  nadar  à  la  se- 
nyora de  la  casa...  {riu)  una  dona  ja  dels  meus  anyets 
que  s'  había  ficat  al  cap  lo  lluhir  trajos  de  bany  y 
fer...  la  morta  per  aquellas  platjas...  {rïhent  més  fort.) 

{Lo  Doctor  se  distreu  escoltant  d  Helena  que  pia- 
noteja  y  canta  pianissimo  com  per  ella  sola.) 
Helena. 

«Si  tú  fosses  aquí,  estimada  meva  (1) 
»si  tú  fosses  aquí, 
»;cóm  correríam  follejant  sens  treva 
per  1'  horta  y  lo  jardí!» 
Doctor. 

(A  la  Sogra,  referintse  d  Helena.)  ^Qué  canta?  sem- " 
blan  melodías... 

Sogra. 

Catalanas,  tot  lo  que  hi  ha  de  més  català.  Las  can- 
sons d'  Alió...  i  Veritat  que  son  deliciosas?  {A  Hele- 
na.) jHelena!  cante  V.  la  primera...  {silenci.)  {Al  Doc- 
tor.) No  gosa  cantarlas  perquè  diu  que  no  sap  pro- 
nunciar bé  la  lletra.  {Helena  's  decideix,  canta.) 
Helena. 
«Cansons  d'  amor  qu'  he  dictades, 
»de  dintre  mon  cor  eixiu 
» alegres,  com  à  bandades 
»d'  aucellets  deixant  lo  niu.  . 

Doctor. 

jBravo!  jbravo!...  {Pausa  com  esperant  qu'  Helena 
segueixi  cantant.) 

{Tornant  al  tó  de  la  conversa  anterior.)  Sí,  sí,  ja 
se  que  vostè  la  preng-ué  en  qualitat  de... 

Sogra. 

...  De  companya,  d'  amiga.  {Girantse  d  Helena  que 
ha  deixat  la  música  y  sembla  escoltar.)  ^Veritat  que 
ho  som  amigas? 

Helena. 

;Mucho!...  lo  seremos  màs  mucho  cuando  V.  me 
haya  apadrinado. 

Doctor. 

^Apadrinat?  jan!  jja!...  <;Quand  la  bateixan?  <;ahónt 
se  farà  la  festa? 


(1)  Cansons  de  Francisco  Alió.— Estampa  de  Fidel  Giró,  Bar- 
celona, 1887. 

Sogra. 

Jo  volia  à  Tarragona...  1'  hauria  fet  batejar  per 
lo  senyor  arquebisbe...  hauria  convidat  al  bó  y  mi- 
llor de  la  ciutat,  de  la  provincià...  ; Conti!  la  conver- 
sió d'  una  senyora  instruhida,  viuda  d'  un  Vicecón- 
sul  estranger. 

Helena. 

jOh!  no,  en  la  capilla  mas  modesta. 

Sogra. 

i  Ja  ho  sent!  (Baix.)  Li  asseguro  que  's  una  perla... 
humil,  formal...  una  mica  massa  exigent  en  qües- 
tions de  religió,  de  moral-,  pero  quand  siga  dels  nos- 
tres, quand  siga  catòlica  's  tornarà  tolerant. 
Helena. 

V.  se  ocupa  muy  de  mi...  y  nada  de  su  salud. 
Doctor. 

Aixó  es  cosa  méua. 

Sogra. 

No,  no  senyor;  vull  mudar  de  metje. 

Doctor. 

çjAqui?  jimpossible!  no  n'  hi  ha  d1  altre  y  encara... 
jo  hi  visch  perquè  vostès  hi  han  vingut"  à  viurer. 
(Cambi  de  tó.)  Quina  llàstima  que  tant  amichs  com 
som  com  d  amichs... 

Sogra. 

<;Ho  siguem  tant  poch  com  metje  y  malalta?  Perquè 
vostè  no  'm  sap  cuydar,  perquè  no  m'  entén  lo  mal. 
Doctor. 

jProu!  lo  séu  mal  se  diu...  Caborias. 

Sogra. 

jVéu!  j Véu!  <ïoye V.  Helena?  (Helena  fulleja  llibres.) 
Doctor. 

Si  vostè  fos  una  malalta  de  bó  de  bó,  un  cas  bo- 
nich,  ja  veuria  cóm  m'  hi  lluheixo. 

Sogra. 

De  manera  que  no  més  tinch...  Caborias.  (Seria.) 
Doctor. 

No  prengui  posats  de  princesa  ultrajada...  «qui  't 
vol  bé  't  farà  plorar,  qui  't  vol  mal...» 

Sogra. 

Vostè  m'  ha  volgut  sempre  massa  bé.  Força  llà- 
grimas  que  m'  ha  fet  espargir. 

Doctor. 

Menos  de  las  qu'  hauria  espargit  si  jo  no  m'  hagués 
trovat  sempre  amatent  cada  vegada  que  hi  ha  ha- 
gut... tragedias;  pera  torsarne  '1  curs  y  convertirlas 
en  entremesos. 

Sogra. 

Es  pretensió  de  vostè.  Si  m'  hagués  donat  rahó 
cada  vegada  que  'ns  hem...  (Acalorantse.) 

Doctor. 

{Disputat! 

Sogra. 

Qu'  hem  tingut  alguna  discussió  ab  aquella. 
Doctor. 

Li  hauria  de  donar  rahó  cada  dia...  ;Ni  que  fos  Pa- 
pessa! 

Sogra. 

;No  tant!  jJa  véu,  ja  exagera!...  Confessi  que  sobre 
tot  densà  que  som  aquí,  que  hi  tenim  los  nens,  la 
méua  nora  s'  ha  tornat  insuportable. 

Doctor. 

Perquè  quand  los  nens  vivían  ab  sos  pares  y  vostè 
ab  lo  seu  marit,  casi  tot  1'  any  per  aqueixos  mons  de 
Deu  prenent  ayguas  1'  istiu,  seguint  estacions  hiver- 
nals; hi  había  menos  motius  de  desavinensa...  No 
dirà,  ni  vostè,  ni  '1  séu  fill,  que  no  'ls  ho  hagués  pro- 
nosticat... pero  vostès  s'  empenyaren  en  viure  junts. 
«Estich  molt  sola,  deya  vostè.»  «La  mamà  no  pot 
viure  abandonada,»  deya  '1  Quimet...  «Arreglarém 
lo  mas  de  «Fontfreda,»  ne  farem  una  villa  conforta- 
ble, anirém  à  viurhi  junts...  jJa  hi  son  à  Fontfreda! 
Sogra. 

Junts,  ja  hi  habiam  viscut...  en  vida  de  Lluis. 
Doctou. 

(Somrient.)  Lo  meu  rival  afortunat. 

Sogra. 

Ella... 

Doctor. 
Anoménila,  digui  1'  Enriqueta... 

Sogra. 

Era  una  malva...  pero  amigo!  després,  lo  meu  be- 
neyt  de  fill  Y  ha  mimada  tant!...  la  maternitat  li  ha 
donat  certs  fueros! 

Doctor. 

Jo  la  trovo  tant  senzilla  avuy  com  sempre.  Sols 
que,  naturalment,  ha  pres  autoritat,  ha  guanyat  ex- 
periència; y  mare  de  quatre  fills,  no  pot  preguntar  à 
la  mamà  suegra  quin  vestit  s'  ha  de  posar.  Si  visqués 
lo  marit  de  vostè,  fora  del  méu  parer. 

Sogra. 

jOh  no  'n  dupto!  (A  Helena.)  Lo  méu  marit  y  '1  sen- 
yor eran  un  parell  de  contrariadors! 

Helena. 

jEs  posible! 

Doctor. 

Vostè  avuy  me  trova  contrariador...  potser  altre 
cosa  que  no  diu  per  cortesia...  senzillament  perquè 
no  soch  del  séu  parer...  jPobre  Lluis!  (atendrit.)  Es 
1'  únich  home  que  he  estimat  de  cor...  teniam  tal 
conformitat  d' ideas,  de  gustos...  {la  Sogra's  mostra 
d  sí  mateixa  ab  coqueteria  fina  y  distingida)  ...;pre- 
cisament!  'Ns  enamorarem  tots  dos  de  vostè. 


Helena. 

iOh!  jsocking!  {Reprèn  sos  llibres.)  jEs  posible! 
(Indiferent.) 

Sogra. 

{Baix  referintse  d  Helena.)  No  pot  sentir  parlar  d' 
enamoraments...  per  atrassats  de  fetxa  que  sigan. 
Doctor. 

...Ell  era  mes  mereixedor  y  succehi  lo  que  tenia; 
de  succehir:  s'  emportà  '1  premi!  En  vida  del  séu  ma- 
rit, siga  perquè  vostè  '1  tenia  pera  contarli  si  '1  Qui- 
met  era  massa  tebi  ab  vostè,  ó  massa  atent  ab  sa 
muller... 

Sogra. 

jNo  diga  atent!  Lo  Lluis  prou  m'  estimaba;  pero 
en  sa  vida  fou  tant...  embafador. 

Helena. 
Embafador...  ^significa? 

Sogra. 

Es  terme  vulgar,  pero  expressiu.  Vol  dir... 

Doctor. 
Exageradament  amorós. 

Helena. 

jOh!  {Torna  als  llibres  ab  marcat  ennuitj  de  que 
parlin  encara  d'  amor.)  jEs  posible! 

Sogra. 

May  lo  méu  marit  estigué  ab  mi  tant  {rihent)  em- 
bafador! jja  que  ho  hem  dit  una  vegada!  com  lo 
méu  fill  ho  està  ab  ella. 

Doctor. 

Digui  la  Enriqueta...  usi  '1  séu  nom,  no  tinga  por, 
no  li  gastarà...  Donchs  sí,  vostè,  tenint  al  séu  marit 
pera  contarli  queixas,  la  pobre  Enriqueta... 

Sogra. 

jL'  àngel  de  Deu! 

Doctor. 

Ne  rebia  menos...  Per  altra  part,  quand  lo  Quimet 
fou  nombrat  ingenier  jefe  de  las  minas  de  Zumàrra- 
ga,  vostès  y  ells  visqueren  un  parell  d'  anys  sepa- 
rats. Després  vostè  quedà  viuda,  1'  Enriqueta  arrivà 
de  Bilbao  seguida  de  sa  niuhada... 

Sogra. 

Que  no  sab  criar,  que  descuyda,  qu'  educa  mala- 
ment... ^veritat  Helena?  {No  respon,  la  mira  solament.) 
Doctor. 

L'  Enriqueta  educa  als  séus  fills  à  sa  manera...  y 
à  la  del  séu  marit...  una  manera  excelent;  y  en  quant 
à  cuydarlos!  jo  li  responen  de  que  'ls  cuyda  ab  gran 
zel  (baixet)  millor  que  no  'ls  cuydaríam  nosaltres... 
fins  ajudats  de  la  séua  amiga  {Helena)  que  sap  tanta 
botànica  y  tanta  anatomia...  d'  anar  per  casa.  {Alt.) 
<;Quí  's  pensa  vostè  que  'ls  ha  salvat  aqueixa  prima- 
vera quand  han  tingut  1'  escarlatina?  <;los  méus  pa- 

perets?  {modest)  ó  vostè  (énfasis)  enviant  metjes  de 
revista,  doctors  cridats  per  telégrafo?...  ha  signi  t 
ella  sola,  ella,  ajudant  à  la  naturalesa  ab  remeys 
senzills,  que  tothom  sap... 

Sogra. 

Potser  me  farà  creure  qu'  ella  mateixa  polsa,  es- 
criu las  receptas. 

Doctor. 

Polsa,  si...  y  coneix  quand  estàn  febrosos...  ypren 
precaucions...  que  en  resumen  son  tota  la  ciència 
mèdica...  y  llavors  m'  envia  à  buscar,  y  mentres  tant 
observa... 

Sogra. 

De  manera  que,  segons  vostè,  la  nostra  jove,  la 
méua  nora,  1'  Enriqueta  Muntadas  es  un  sér  per- 
fecte. 

Helena. 

Y  como  estàn  ustedes  frequently  en  discuti- 
miento... 

Sogra. 

Resulta,  naturalmente,  que  jo  tinch  tots  los  de- 
fectes. 

Doctor. 

Tots  no. 

Sogra. 

jUns  quants! 

Doctor. 
Potser  no  més...  un!  ó  dos! 

Sogra. 

0  tres,  ó  quatre...  no  's  quedi  curt. 

Doctor. 

jDefectes!  allò  que  se  'n  diu  defectes...  morals,  los 
de  vostè  no  ho  son...  ne  podriam  dir  defectuositats 
d'  humor.  Primera  defectuositat:  la  conseqüència,  d' 
allò  dels  anyets  (li  ha  pres  las  mans  afectuós  ament. 
Helena  s'  aixeca  d'  hont  escribía  y  muda  de  puesto 
fent  veure  que  li  fan  fdstich.  Pausa)...  no  'ls  hi  re- 
trech  pera  ferli  pensar,  me  'ls  retrech  à  mi  mateix. 
Segona:  lo  estar  vostè  gelosa  del  afecte  del  séu  fill... 
y  tersa  que  las  enclou  totas. 

Helena. 

(Molt  sech.)  ;Estar  suegra! 

Doctor. 

Miri  com  la  senyora,  malgrat  las  séuas  teologias, 
segueix  la  nostra  conversa. 

Sogra. 

Qu' ha  resumit  ab  gran  justesa...  Y  responen  jo: 
primera  defectuositat  de  la  méua  perfecta  nora:  ser 
més  jove  de  conducta  que  'ls  séus  anys  no  ho  com- 
portan.  Segona:  estar  ridículament  gelosa  del  ca- 
rinyo  natural,  naturalissim,  que  '1  séu  marit  me  té... 
y  tersa... 


-  22  - 


Helena. 
Que  las  encierra  totas... 

Doctor. 

Ara  ho  diré  jo.  ;Estar  nuera!  (Riuhen.) 

Sogra. 

Advertint  per  ma  defensa,  que  '1  defecte  dels  anys 
no  es  tal  defecte,  es  qualitat... 

Doctor. 

Va  en  gustos...  jo  preferiria  '1  defecte  de  ser 
jove. 

Sogra. 

...Mentres  que  la  séua  lleugeresa,  tenint  com  té 
vint  y  sis  anys... 

Doctor. 

Per  Nadal  vinent...  Lo  segon  dia... 

Sogra. 

...No  es  defectuositat  d'  humor,  es  defecte  dels 
grossos;  sa  gelosia,  comèdia...  (Pausa.)  <;Ab  qui  ha 
surtit  ara,  corrent  caminal  avall,  fentse  seguir  pèls 
nens  y  las  amas  que  no  'ls  podian  aconseguir...  ni  à 
ella,  ni  à  ell,  que  se  1'  enduya  à  brasset  com  un  espe- 
ritat? Si  senyor,  (forsa)  jo  dich,  y  ho  dirà  tothom, 
<? veritat  Helena?  que  una  dona  de  bé,  una  mare  de 
familia,  perfecta,  una  esposa  exemplar  no  's  deixa 
acompanyar  per  jovens,  d'  aquí  à  V  estació,  à  las  ma- 
sias,  cercant  à  mon  beneyt  de  fill. 

Doctor. 

i  Alto!  i  Alto  al  Rey!  jAixó  ja  no  es  de  joch!  Critiqui 
de  la  séua  nora,  vostè...  y  tothom!  (dirigintse  d  He- 
lena) lo  sistema  educatiu:  si  'ls  tracta  de  vostè  ó  de 
tú;  lo  sistema  curatiu:  si  'ls  dona  crémor  en  lloch  de 
magnèsia;  mes  lo  que  vostè  ara  diu  y  que  de  conse- 
güent deu  pensar,  fins  potser  ho  pensa...  tothom! 
Helena. 
V.  hablar  con  mi?...  <;Es  posible? 

Doctor. 

(A  Helena.)  ;Bah!  (A  la  Sogra.)  ...no  es  just,  ni  fins 
sentho,  fora  caritatiu  dirho. 

Sogra. 

Ne  parlo  à  vostè  que  's  com  de  casa.  Ningú  més 
gelosa  que  una  mare  del  bon  nom  del  séu  fill. 
Doctor. 

(Baixet.)  <ïY  la  senyora?  <;també  es  de  casa? 
Sogra. 

(Resolta.)  La  senyora  es  la  discreció  en  persona... 
ma  millor  amiga. 

Doctor. 

Aquest  istiu...  1'  any  passat  no  la  coneixia. 
Sogra. 

Està  equivocat:  V  istiu  passat  la  vaig  conèixer. 

Doctor. 
L'  any  vinent  no  la  coneixerà. 

Sogra. 

La  senyora,  precisament  la  senyora,  ha  tingut  la 
bondat  de  ferme  reparar... 

Doctor. 

jAh!  (Se  mira  d  Helena  que  s'  allunya  desant  los 
séus  llibres  y  papers.  Desprès  s'  apropa  de  la  sogra.) 
Sogra. 

Y  jo  mateixa  fa  dias  que  observo  anadas  y  vingu- 
-das  ab  lo  cusinet,  conversas  animadas  quand  se 
creuhen  sols,  lo  parats  que  's  quedan  al  ser  sorpre- 
sos... Fins  ara  sols  tinch  sospitas,  quand  tinguém 
provas  (per  Helena  y  ella.  La  té  presa  per  la  cintura) 
obrarem  ab  energia...  Vostè  'ns  ajudarà  <;  veritat?... 
•enviarem  la  méua  nora  al  seu  papà,  al  senyor  de 
Muntadas,  aquell  noble  de  vileta  que  'ns  feu  sem- 
blant regalo. 


ESCENA  IX. 

«Criats  portant  íato,  1'  entran  à  la  cambra  y  tornan  à  sortir  pera 
reentrar  acompanyant  à  Quim. 

SOGRA. 

(A  una  dida  que  també  ha  compar escut.)  <;Lo  se- 
nyoret? 

Dida. 

Si,  senyora,  si.  Ja  son  aqui.  (Surt.) 

Doctor. 

(Rdpit  d  la  Sogra.)  Ans  d'  obrir  los  ulls  à  ningú... 
me  'ls  obrirà  à  mi.  Siga  prudent. 

Sogra. 

Li  prometo  consultarlo  en  tot...  jpero  vostè  ajúdim! 


ESCENA  X. 

(Quim  ab  un  nen  al  coll,  altre  d  la  ma,  un  sota  V 
•aixella.  Pau  y  Enriqueta  portan  menut  foto:  diaris, 
un  llibre,  etc,  etc.  La  Sogra  's  deixa  caure  en  un  silló 
afectant  gran  abatiment.) 

Quim. 

;Mamà!  £qué  'm  diuhen?  (Li  pren  las  mans,  las  hi 
besa,  V  abrassa,  la  petoneja.)  <;Qu'  ha  passat  tant 
mala  nit? 

Sogra. 

No,  fill,  no;  no  ha  sigut  rés...  En  prova  de  que  no  ha 
sigut  gran  cosa,  que  la  téua  dona  m'  ha  deixat  molt 
tranquila  pera  anarte  à  rebre... 

Quim. 

jDoctor!  (Encaixant.)  jSenyora!(^l  Helena.) 

Doctor. 

Enriqueta  volia  quedarse.  Jo  li  he  manat  que  V 
anés  à  rebre.  Se  'n  moria  de  ganas. 

Enriqueta. 

Pe  'ls  nens... 

Quim. 

No  te  'n  excusis.  (Besantli  las  mans.) 

Sogra. 

Manaments  demetje...  ;Surti  de  casa!  jno  's  mo- 
gui! jmenji  força!  abstinguis  de  menjar...  Cada  hu 'n 
fa  '1  cas  que  li  convé... 

Enriqueta. 

<;Y  à  mi  'm  convenia?...  (A  son  marit  baix.)  Tot  lo 
sant  dia  ab  ironias. 

Sogra. 

jVosté  ho  sabrà!  <?qué  sé  jo  lo  que  't  convenia?  Lo 
cert  es  que  m'  has  deixat  malalta...  y  sola. 

Doctor. 

Curada  y  en  bona  companyia,  ^veritat?  (A  He- 
lena.) 

Sogra. 

Si  vostè  també  's  proposa  contradirme,  callaré, 
no  'm  queixaré,  moriré  arreconada. 

Quim. 

;Mamàí 

Sogra. 

;Ja  sé  que  per  la  falta  que  faré!  Certas  personas. 
portaran  lo  meu  dol  ben  alegres.  Ni  consells  ofeno- 
sos,  ni  ulls  que  vigilin... 

Quim. 

jMamà!  ^quí  vol  que  s'  alegri  de  la  séua  mort?  (Fa 
senyal  d  sa  muller  de  que  vol  mudar  se  de  roba.  Ella 
'l  segueix.)  ;Per  mor  de  Deu!  jmamà! 

Sogra. 

Las  personas  à  qui  faig  nosa.  (Helena  ensenya  es- 
tampas  als  nens,  etc,  etc.) 


ESCENA  XI. 

Anteriors  menos  QUIM  y  ENEIQUETA. 

Doctor. 

(Baix  d  Pau.)  <;Vosté  's  queda? 

Pau. 

No  ho  sé.  (A  sa  tia.)  <jQue  'm  quedo,  tia?  <;que  no- 
'm  convida? 

Sogra. 

jNoy!  que  't  convidi  qui  t'  ha  convidat  los  altres, 
dias. 

Pau. 

(Bihent.)  <;Qui  m'  ha  convidat?  ningiï...  Ab  lo  ma- 
teix invit...  (à  la  cambrera)  j'M  quedo! 


ESCENA  XII. 

Anteriors,  QUIM  y  ENRIQUETA. 

(Enriqueta  s'  haurà  tret  lo  davantal  de  jardí.  Quim 
s'  ha  mudat  d'  americana,  s'  ha  respallat  los  cabells. 
S' assenta  y  pren  un  nen  d  cavall  del  genoll.  Sa  muller 
e?idressa.) 

Quim. 

(A  Enriqueta.)  ^Que  no  esmorsém?  jarrivo  ab  una 
gana!  he  pres  un  glop  de  cafè  à  1'  estació  de  1'  Em- 
palme...  per  lla  à  las  cinq...  (Al  nen.)  iQué  m'  ha  dit 
aqueix  ditet?  (Lo  dit  petit.)  <;Que  no  volías  fer  las 
planas? 

Nena. 

Jo  si  que  las  he  fetas,  papà.  (Ensenya  un  cartipàs.) 
La,  le  li,  ma,  me... 

Enriqueta. 

jA  taula!  (Posa  unas  floretas  dintre  'Is  plechs  del 
tovalló  de  son  marit.) 

Quim. 

(Als  nens.)  Ja  'ns  esplicarém  després.  Ja  passarém 
comptes.  (Tots  s'  aixecan  menos  la  Sogra.)  iMamà! 
(Oferintli  'l  bras.) 

Sogra. 

No,  fill,  no  (ha  prés  la  novela  qu'  haurà  portat  son 
fill  y  fa  com  si  volgués  llegir  llargament)  gracias. 
Jo  no  esmorso...  Si  no  necessiteu  à  la  méua  cambre- 
ra... jMarineta!  si  estàs  llesta...  janém! 

Quim. 

jPero,  mamà!  per  poch  que  pugui...  (Bihent.)  Ja  la 
llegirà  la  novela...  es  de  las  millors  de  Pérez  Gal- 
dós... es  à  dir  de  lo  millor  que  's  fa  à  Europa... 
Enriqueta. 

Es  gran  festa...  «Ninina»  fa  cinq  anys.  (Besant  la 
nena  a  que  aludeix.) 

Sogra. 

T  agraheixo  la  delicadesa  ab  que  'm  fas  reparar 
que  no  tinch  memòria. 

Helena. 

(Trayent  depressa  una  capceta,  un  llibret.)  jDe 
parte  de  la  abuela!  (A  la  nena.) 

Sogra. 

(Bàpit  à  Helena.)  jGracias!  En  tot  pensa...  jquin 
cap! 

jAbuelita!  ÇS  fa  besar  per  la  Sogra  y  després  per 
Helena.) 

(aS"  assentan  d  taula.) 

Sogra. 

{APau.  que  s'  assentaba  al  seu  costat.)  Pren  lo  téu 
puesto  acostumat,  à  la  dreta  de  la  senyora.  (Enri- 
queta.) 

Quim. 

jTú!  (Ab  broma  d  Pau.)  ;no  'm  prenguis  lo  puesto! 
la  mamà  à  costat  meu. 

(Quedan  sentats:  marit  y  muller  al  centre  de  la 
taula,  un  d  cada  costat,  davant  V  un  de  V  altre.  A 
dreta  d'  Enriqueta  lo  Doctor,  d  esquerra  Pau.  A 
dreta  de  Quim  la  Sogra,  d  esquerra  Helena.  Nens,  ad 
libitum.  Enriqueta  serveix,  passa  'l  plat  d  Miquel, 
que  'l  dona  d  la  Sogra.) 

Sogra. 

<?,Per  què  no  m'  omplias  més  lo  plat?  (Irònica.)  ;N? 
hi  ha  per  un  segador! 

Enriqueta. 
(Al  criat.)  Retiri  '1  plat. 

Sogra. 

No,  dona,  no,  ja  ho  sé  deixar  jo  mateixa.  No  estich 
tulida,  gracias  à  Deu. 

Pau. 

(Tó  alegre,  forsat.)  Y  digas,  home,  digas  (d  Quim) 
£cóm  ha  quedat  alló? 

Quim. 

;He  fet  lo  qu'  he  pogut!  no  obstant,  ben  poca  cosa. 
'Ls  negocis  de  minas  donan  poca  satisfacció. 
Pau. 

<?Lo  mineral?  (Menjant.) 

Quim. 

Prou  qu'  es  bó...  tant  rich  com  à  Sierra  Almagre- 
ra,  pero  ves  à  competir  ab  minas  esplotadas  per  so- 
cietats anónimas...  que  si  tenen  pérduas  no  donan 
dividendo...  ó  plegan. 

Pau. 

jAy!  jpobres  5  mil  duros  d'  accions  que  'm  vas  fer 
pendre! 

Quim. 

Molts  més  n'  hi  tinch  jo. 

Sogra. 

(De  repent  d  un  dels  nens.)  ;No  belluguis!...  ;Qui- 
nas  criaturas!  No  n'  he  vist  may  de  pitjor  educadas! 
Enriqueta. 

éQiié  fan? 

Sogra. 

éQué  fan?  no  rés...  Si  jo  tingués  lo  dret  de  corret- 
girlas  diria  à  la  senyoreta  Elisa  que  las  noyas  ben 
educadas  no  fan  soroll  quand  mastegan...  al  senyo- 

ret  Aleix  que  'ls  noys  ben  educats  no  posan  lo  colze 
à  taula...  no  baixan  lo  cap  per  menjar...  jcom  los 
cavalls! 

Helena. 

;Oh!  jdearling!  (Al  nen,  acariciantlo.) 

Quim. 

Una  mica  d'  indulgència,  mamà,  mamà,  mamà, 
mamà.  (Crescendo.)  Papà  arriva  de  viatge  (per  ell) 
es  cumpleaiios  de  la  princeseta  d'  Asturias.  (Donant 
unpetó  d  la  nena  qu'  ha  tractat  de  princeseta.  Pausa. 
Se  'n  adona  de  las  -flors  del  tovalló,  pren  una  mà  de 
la  séua  dona  y  la  estreny  fort.  Se  treu  un  estotx  de  la 
butxaca,  ne  retira  un  brassalet  (molt  llis)  y  'l  dona  d 
Enriqueta  que  se  'l  posa  y  'l  fa  admirar  d  tots.  Al 
passar  lo  bras  per  davant  son  marit,  eix  li  besa  lo 
comensament  de  la  munyeca.)  |Colometa  méua! 
Sogra. 

jQuins  exemples!  (Escandalisada.)  jfins  noms  de 
bestias! 

Helena. 
jOh!  (Repugnància.)  jEs  posible! 

Sogra. 

;Y  quina  educació!...  Semblan  dos  ximples. 
Pau. 

jTia!  deixi  '1  malhumorament. 

Sogra. 

Tú,  ficat  en  lo  que  't  demanan. 

Doctor. 

;Ay!  jay!  ;ay!  jPauhet...  ja't  planyo!  (Rihent  baixet.) 
Sogra. 

...Fes  la  téua,  y  si  certas  personas  te  son  antipàti- 
cas,pren  paciència...  La  pots  pendre  fàcilment  acom- 
panyat de  la  simpatia  que  certas  altras  te  demostran. 
Quim. 

jMamà!  (nerviós)  jper  mor  de  Deu  y  dels  Sants! 
Tinguem  la  festa  en  pau...  qualsevol  diria,  en  veri- 
tat, que  no  més  espera  la  méua  arrivada...  pera  fer 
càrrechs,  per... 

Sogra. 

<jTú  també?...  jtots  contra  mi!...  jja  ho  veu,  Helena! 
Doctor. 

jSenyora!  (A  Quim  y  Pau,  baixet.)  jDeixéumela 
per  mi!  (A  la  Sogra.)  jEnteniment!  no  m'  habia  pro- 
mès no  parlar,  no  insinuar  siquiera... 

Sogra. 

No  he  dit  pas  res... 

Doctor. 

(Alt.)  No  vulga  emboyrar  tant  .esplendent  diada... 
Tothom  està  alegre...  i  quins  motius  té  vostè  per  no 
estarho? 

Sogra. 

;Molts!  La  méua  salut  de  que  ningú  s'  ocupa...  mon 

fill  que  no  'm  respecta,  los  méus  nets  que  no  fan  cas 
de  mi...  la  senyora  que  no  'm  pot  sufrir.  (Enriqueta 
s'  aixeca  nerviosa,  apreta  convulsa  'l  tovalló,  y  d 
una  senyal  enèrgica  del  marit  se  torna  d  seure.  Quim 
corre  d  sa  mare  que  també  s'  ha  aixecat  y  vol  cal- 
maria, abrassarla.  Ella  pren  depressa  'l  bras  d'  He- 
lena y  's  retira  rebatent  ab  forsa  tovalló,  ensope- 
gant ab  la  taula.  Soroll;  pisa  trencada.  Gran  pausa.) 
Quim. 

óQué  li  héu  fet?...  <;Qué  héu  tingut?... 

Miquel. 

(Miquel  baixa  de  la  cambra  de  la  Sogra,  parla  d 
Marineta,  y  se  "n  entoma  depressa.) 

Marineta. 
La  senyora  fa  dir  al  senyoret... 

Quim. 

(A  Marineta.)  j,Ta  pujo!  (La  segueix  corrent  dei- 
xant d  Enriqueta  plorant  en  un  sïlló  ab  los  séus  filets 
sobre.  Enriqueta,  al  veure  fugir  d  son  marit,  fuig 
també  per  altra  porta.  Altra  pausa.  Lo  Doctor  y  Pau 
's  miran  mútuament  brandant  lo  cap.) 

Doctor. 

(A  Pau,  entre  rialler  y  confós.)  iQué  fem? 
Pau. 

i Aném?  (Se  toca  'l  front  volent  dir:  «son  ximples.») 
Son...  (Ixen  tots  dos  de  brasset.) 


(TELO.) 


ACTE  SEGÓN. 


Sala  baixa  de  una  masia,  apropiada  à  estudi:  prestatges  ab 
llibres,  algunas  eynas,  ampollas  ab  líquits  de  colors  dife- 
rents, escopetas,  florets,  caretas  y  guants  d'  esgrima,  es- 
perons, fuhets.  Taula  de  travall  à  modo  d'  arquitecte, 
escayres;  silló  de  frare,  cadiretas  baixas  desparelladas, 
tamborets,  cavallet  de  pintor  ab  una  tela  mitx  pintada. 
Varias  portas,  la  del  fondo  que  no  caygui  al  mitj  de  la  de- 
coració; als  costats,  sense  simetria,  una  porta  que  dona  à 

*  un  jardí,  altre  al  camp,  etc. 


ESCENA  PRIMERA. 

BAKTOMEU,  netejant  unas  escopetas,  fuhets,  esperons.  Al  cap  d'un 
moment  que  travalla  sense  dir  res  s'oliu  una  veu  de  dona  que  crida: 

«jAve  Maria  Puríssima!» 

Bartomeu. 

jSens  pecat  fou  concebida!  <;Quí  hi  ha?  ;Oh,  Tuyas! 
{Cridant  d  la  séua  dona.)  Aquella  bleda  deu  haber 
eixit...  ara  mateix  estenia  roba...  ;Oh,  Tuyas! 


ESCENA  II. 

BARTOMEU,  MARINETA,  després  SOGEA. 
Bartomeu. 

;Ay  Marineta!  «rets  tú?...  <;soii  vostès?  (vehent  d  la 
Sogra)  jquina  sorpresa! 

Sogra. 
Deu  'us  guard,  Bartomeu. 

Bartomeu. 

;Dona  Rossitaü!  jtant  de  bé  de  Deu  per  cà  nostra! 
Sogra. 

Mon  nebot  no  hi  es  ^veritat? 

No  pot  tardar...  ;Ay,  quina  alegria  tindrà  quand 
la  vegi!  Figuris  que  jo  'm  creya  que  habia  esmorsat  à 
casa  de  vostè...  fins  hauria  jurat  qu'  al  exir,  per  llà 
à  las  vuyt,  habia  dit  à  la  dona:  «esmorsaré  à  Fontfre- 
da...»  Ha  comparescut  més  cremat  que  un  cabo  de 
realistas,  s'  ha  vestit  de  sabi,  com  li  dich  jo,  ha  pres 
lo  seu  martellet,  lo  sarró  de  las  pedras  y  'ns  ha  dit: 
«féume  dinar,  aviat  torno.»  Segui,  segui...  y  tú  Ma- 
rineta  ^cóm  anem?  ^quinas  novas  me  donas  del  téu 
promès?  d'  aquell  de  Falset,  perquè  suposo  que  1' 
altre... 

Marineta. 

Bé,  molt  bé...  La  senyora,  ja  que  passabam,  volia 
preguntarvos...  si...  (A  sa  mestressa.)  <;li  dich? 
Sogra. 

No  rés...  m' interesso  per  la  salut  del  méu  nebot, 
no  té  mare... 

Bartomeu. 

j Ni  pare!...  es  orfanet  (rihent)  ja  es  bé  de  plànyer. 
Sogra. 

...Es  fill  d'  un  germà  del  méu  marit,  qu'  al  cel  si- 
ga...  ^comprenéu? 

Marineta. 

La  senyora  té  por  que  no  agafi  un  refredat...  no 
voldria  qu'  exis  de  nit. 

Sogra. 

^Que  retira  tart?...  perquè  aixó  d'  arreplegar  pe- 
druscalls,  herbas  estranyas,  papallonas...  de  nit  no 
ho  deu  fer... 

Bartomeu. 

Jo  li  diré...  devegadas  se  fica  al  llit...  ab  claror  de 
dia... 

Marineta. 

jY  devegadas  no! 

Bartomeu. 

i  Àngela!  jCaratsus  de  Marineta!...  es  més  viva  qu' 
un...  qué  se  jo!  més  viva  que... 

Sogra. 

A  causa  dels  refredats  no  hauria  d'  exir...  Bé, 
que... 

Marineta. 
éQue  dorm  sempre  aqui? 

Bartomeu. 

Veurà...  una  persona,  ^comprèn?  jo  y  la  Tuyas... 
aném  cansats  de  travall,  y  per  llà  à  las  nou  quarts 
de  déu...  jà  jàurer!  Lo  senyoret  trafiqueja...  '1  sentim 
anar,  venir. 

Sogra. 

<;No  surt  may  quand  vosaltres  ja  sou  à  retiro? 

Bartomeu. 
<?Qui  sap?...  ja  veurà,  nosaltres... 

Marineta. 
Cansats  del  tr avall... 

Bartomeu. 

Naturalment...  'ns  encomanem  à  Déu,  bufem  lo 
llum...  y  un  cop  apagat... 

Marineta. 
Us  quedeu  à  las  foscas.  (Rihent.) 

Sogra. 
Com  jo.  (Sech,  pausa.) 

Bartomeu. 

jVaja!  jvaja!  no  estarà  poch  content  1'  amo  quan  d 
la  vegi  per  aquí. 

Sogra. 

No  m'  hi  veurà...  perquè  'ns  'n  aném. 

Marineta. 

Y  fins  casi  no  caldria  que  li  diguessiu  qu'  hem 
vingut,  ^veritat,  senyora? 

Sogra. 

Sí,  val  més  no  parlarli  de  la  méua  visita...  passa- 
bam  per  aquí...  y  la  Marineta  m'  ha  dit:  <;si  reposés 
una  mica? 

Bartomeu. 

Pendrà  un  boladet,  quatre  anissos...  jOh,  Tuyas! 
deu  pleg'ar  la  roba... 

Sogra. 

No,  no,  gracias...  Altrement,  cuydéulo  bé  al  méu 
nebot...  que  no  's  costipi. 

Bartomeu. 

(jJa  se  'n  van?...  <?sense  pendre  res?  ^Donchs  no  li 
diré  que  vostè  ha  vingut...? 

Sogra. 

No  cal,  no...  Ja  sabéu  que  no  li  agrada  que  '1  cuy- 
din  gayre,  que  ningú  's  fiqui  en  si  va  pe  '1  sol  ó  per  la 
serena. 

Bartomeu. 

jOh,  Tuyas!  me  sembla  que  l'he  sentida  entrar  pe  '1 
celler.  (Mira.)  Acompanya  à  la  senyora...  estiga  bo- 
neta...  Adios,  Marineta...  adios,  eixerida...  <jY  al  se- 
nyoret? ^com  si  tal  cosa?  Perdi  cuydado... 


ESCENA  III. 
Bartomeu. 

Miréu  la  senyora  de  Fontfreda  ab  quins  romansos 
me  vé...  que  si  '1  senyoret  surt  de  nit,  que  si  's  fica 
al  llit  d'  hora!...  Que  li  pregunti  à  ell  mateix...  jy  la 
Marineta!  que  me  'n  fiaria  poch  d'  aqueixas  criadetas 
tan  aixeridas...  per  tot  serveixen  menos...  pera  fer 
bugada!  ella  també  volia  «aber...  me  sembla  que  se 
'n  han  anat  ben  enteradas...  Deixam  arranjar  una 

mica  per  aquí...  pot  ser  no  se  'n  adonarà...  Quand 
repara  qu'  he  posat  las  cosas  à  puesto  s'  enfada...  lo 
deixo  cridar  y  de  tant  en  tant  dono  una  espolsada,., 
sino,  aixó  semblaria  à  cà  un  drapayre...  llibrots 
oberts  per  tot  arreu  (ne  tanca  y  posa  als  prestatjes) 
parells  de  botas...  (ne  pren  una)  es  à  dir  parells!  ,;liónt 
es  1'  altra?...  (la  trova  prop  de  la  taula  ab  fuhets  y 
bastons  dintre)  ...jfent  de  gerro!  (s'  acosta  d  l'es- 
criptori.) Ves  si  no  estarian  millor  aqueixos  fulls  de 
paper  dintre  la  capceta  (los  hi  posa)  los  retratets 
penjats...  (cerca  un  clau  pera  penjarhi  las  fotogra- 
fías)  no  vol  que  la  Tuyas  intervengui  en  res  de  per 
aquí.  Li  té  vedat...  Vos  me  fareu  d'  assistent,  cuyda- 
reu  las  escopetas,  los  gossos  y  privaréu  à  la  vostra 
dona  que  'm  mareji  ab  los  séus  eterns  dissaptes... 
Lo  cert  es  que  la  méua  dona  'n  fà  una  mica  massa... 
Hi  ha  dissaptes  séus  que  duran  mitja  setmana  y 
;amigu!àe  soca  y  d'  arrel  jplum!  jplam!...  tot  va  potas 
en  1'  ayre.  La  pobreta,  com  no  hem  tingut  may  cria- 
turas...  y  es  tant  criaturera!...  esbrava  la  materni- 
tat aconduhint  la  casa,  travallant  sempre,  pera  no 
pensar  may... 


ESCENA  IV. 

Dit  y  PAU,  després  TUYAS. 

(Entra  Pau,  que  'l  veu  de  cara  d  la  paret  buscant 
un  clauhet  pè  'Is  retratos.) 

Pau. 

(Malhumorat.)  Deixéu  las  cosas  à  puesto...  <?quàn- 
tas  vegadas  hauré  de  dir  que  no  toquéu...  (li  pren 
las  fotografías)  las  vull  aquí  (enérgich  plantantlas 
davant  del  tinter)  y  aquest  llibre  gran  lo  vull  obert 
com  era...  aqui...  ^y  1'  atlas?  ^ahónt  heu  posat  aque- 
lla mena  de  missal  que  hi  había  damunt  del  tam- 
boret? 

Bartomeu. 
(Humil.)  Al  prestatje. 

Pau. 

íAqui!  jaquí!  (U  estén  damunt  duas  cadiras).  ;Sou 
insufrible!...  potser  encara  més  que  la  vostra  dona. 
Bartomeu. 

Y  donchs  perquè  's  planyia  tant,  quand  va  vindré 
à  viure  aqui  de  que  no  hi  había  en  tota  la  casa  un 
mal  armari ot  pèls  llibres.  (Pau  no  li  fa  cas.)  En  vida 
del  senyor,  Deu  1'  haja  perdonat,  no  se  'n  llegían  de 
llibres.  Quand  venia  de  temporada  feya  com  nosal- 
tres... travallar,  menjar,  dormir.  Ara  que  tot  ho  té 
apunt,  sempre  paperots  per  terra.  (N'  arreplega.) 


Pau. 

(De  V  escriptori  liont  se  vwyda  7  sarró  y  las  butxa- 
<-as:  del  sarró  trèu  trossos  de  mineral  qu!  examina  y 
posa,  d  puesto;  de  las  butxacas,  diaris,  la  pipa  y  taba- 
ço,  etc.)  i^so  ha  vingut  ningú? 

Bartomeu. 

No,  senyor,  no...  es  à  dir,  vindré,  no  han  vingut, 
han  passat. 

Pau. 

<;Quí  han  passat? 

Bartomeu. 

La  Marineta. 

Pau. 

^Aquella  embolicadora?  y  <£qué  volia? 

Bartomeu. 

Oh!  no  res,  recomanarme  que  vostè  no  's  refre- 
dés... \V  estiman  tant! 

Pau. 

óQui?  <?qui?  (Jqui?  (creixent.) 

Bartomeu. 
La  Marineta,  donva  Rossita. 

Pau. 

<?La  tia? 

Bartomeu. 
Sí,  senyor,  anaban  juntas. 

Pau. 

(Cremat.)  ^Qué  volian?  iqué  'ls  heu  dit? 

Bartomeu. 

jFigüris!...  que  vostè  's  íicaba  al  llit  à  posta  de  sol 
com  las  gallinas. 

Pau. 

jQuin  espionatge  inaguantable! 

Bartomeu. 

óQue  vol  menjar?  (d  pari)  no  sé  quin  nom  donar 
als  menjars  que  fà...  sempre  à  deshora. 

Pau. 

Si,  depressa. 

Bartomeu. 
<;A1  menjador?  <jque  vol  pujarhi? 

Pau. 

No,  aqui. 

Bartomeu. 

(A  part.)  jCom  ab  los  llibres!...  no  hi  ha  un  mal  men- 
jadorot!  no  sé  com  lo  papà  Vivia  en  aqueixa  mena 
d'  hostal...  S'  ha  fet  fe  un  menjador  qu'  enamora,  ab 
vistas  al  jardi,  piano,  escalfa  panxas  y  si  no  té  con- 
vidats may  hi  menja.  (Surt.) 

Pau. 

(Llegint.)  Carta  de  1'  altre  tia.  No  pot  ser  més 
oportuna.  A  la  d'  aqui  li  faig  nosa,  la  de  Castell- 
follit m'  escriu  que  hi  vagi  pera  ferme  ben  véure 
de  la  séua  actual  candidata.  L'  una  tia  fa  casaments, 

1'  altra  'n  desfà.  «Si  no  vienès  casaré  à  Remedios,» 
jbonich  nom  pera  muller  d'  un  apotecari!  «con  un  jo- 
»ven  mucho  mas  amable  con  tu  tia;  que  no  te  quiere, 
»y  sólo  volverà  à  quererte  cuando  te  decidas  à  la- 
»brar  la  felicidad...»  Miri,  tia,  no  tinch  ganas  de 
llaurar...  ni  felicitats,  ni  cap  mena  de  cosa...  Haurà 
de  fer  felis  aljoven  mucho  mas  amable... 

Bartomeu. 

Bé,  senyoret,  <;que  vol  que  li  serveixi  jo  '1  menjar?... 
La  pobra  Tuyas  ne  caurà  malalta...  Va  tot  malmi- 
rosa  densa  que  vostè  li  ha  privat  1'  entrada  aqui. 
Pau. 

(Somrihent.)  Diheuli...  que  si  fà  bondat  la  perdona- 
ré... en  prova...  que  pot  entrarme  '1  dinar...  pero  qu* 
entri  aquí  com  si  entrés  à  missa...  que  no  toqui  res. 
Bartomeu. 

No  tingui  por,  entrarà  mirant  en  1'  ayre...  com  una 
cegueta...  ó  ab  los  ulls  tapats  com  la  puput.  (Eihent.) 
é Vol  que  'ls  hi  tapi?  (Surt  y  torna  al  moment  acom- 
panyant d  la  séua  dona.) 

Tuyas. 

<;Ahónt  parém  taula  avuy?  (Mirant  hont  pot  deixar 
la  plàtara,  tovallons,  etc,  que  porta.) 

Bartomeu. 

No  miris  per  terra  desgraciada...  sino  't  fan  fugir. 

(Eihent  li  tapa  'ls  ulls.) 

Pau. 

(Eiuhen  tots  tres.)  Aquí...  (damunt  del  Atlas,  que 
mira  y  tanca  senyalant  avants  lo  mapa  que  \s  suposa 
volia  estudiar,  ab  un  objecte  apropiat:  una  regla  pla- 
na, un  diari.)  jMar  de  Behering!...  esmorsarém  al 
Polo  Nord.  (S7  assenta.)  Estant  sol  crech  que  'm  vaig 
tornant  tonto,  me  faig  brometas,  me  dich  mots,  me 
parlo  en  veu  alta  com  à  las  comedias...  Faréu  café. 
féulo  bó;  espero  al  doctor  Gràu  (d  la  Tuyas.) 

ESCENA  V. 

PAU  y  DOCTOR. 

Doctor. 

No  P  esperis... 

Pau. 

í Ja  ha  dinat? 

Doctor. 

Pahit  y  tot,  ^quín'  hora  't  pensas  qu'  es?  las  tres 
tocadas. 

Pau. 

(Menja,  prepara  las  tassetas  del  cafè,  copas  de  li- 
cor). <JÜna  goteta  de  cognacf  (Pausa.)  Y  bé,  ^que  'm 
diu  de  P  arrivada  de  mon  cusi?...  ;Jo  d'  ell!  Acabaràn 

per  ferli  1'  interior  de  casa  séua  aborrible...  Vostè  no 
té  idea  del  continuo  nich  y  nach  d'  aquella  senyora. 
Doctor. 

D'  aquellas  senyoras  probablement,  perquè  suposo 
que  la  jove  no  es  sempre  tant  colometa  com  avuy.  Hi 
habia  testimonis,  lo  séu  marit  arrivaba,  volia  sem- 
blar humil.  'S  veva  que  s'  esforsaba. 

Pau. 

jPst!  també  bestréu  algrinas  vegadas..  No  hi  ha 
dupte  de  que  cap  disputa  duraria  molt,  si  dels  dos 
que  's  disputan  no  més  n'  hi  hagués  un  que  tingués 
culpa...  pero  li  asseguro  que  per  cada  paraula  que 
T  Enriqueta  diu,  la  méua  tia  recita  un  diccionari... 
sobre  tot  densa  qu'  ha  vingut  ab  la  séua  amiga. 
Doctor. 

^Séua?  <;y  téua  no? 

Pau. 

{Amiga!  jamiga!  Soch  atent  ab  ella,  no  té  relacions 
per  aqui,  vol  instruirse  en  las  nostras  costums  y 
llengua... 

Doctor. 

Es  hermosa. 

Pau. 

jPst!  fora  poch  galant  no  sent  del  parer  de  vostè... 
Donchs  si,  densa  que  son  aqui  no  's  passa  dia  sense 
discussions  desagradables...  sols  quand  vostè  hi  vé 
à  passar  la  vetlla  lo  mal  humor  se  dissipa.  Fins  la 
méua  senyora  tia  fa  uns  quants  dias  que  'm  mortifica 
ab  insinuacions...  que  si  soch  sovint  à  Fontfreda, 
que  si  faig  excursions  ab  1'  Enriqueta  y  'ls  nens. 
(Pausa.) 

Doctor. 

;Ja  veuràs!  Tú  no  't  vols  fer  càrrech  de  que  las 
apariencias  estan  en  favor  de  la  téua  tia. 

Pau. 

No  hi  ha  apariencias  que  valguin...  ^Puch  si  ó  no 
anar  y  venir  d' _  aqui  à  Fontfreda  tant  com  m'  aco- 
modi? ^Entre  parents  amichs  com  som  Joaquim  y  jo 
son  necessarias  invitacions  especials  perquè  ell  vin- 
gui aqui  al  meu  Mas,  perquè  jo  vaja  à  casa  séua? 
jNo!  <;veritat?  ^Donchs  à  qué  tals  estranyesas  de 
part  de  la  tia?  Tant  més  que  després  de  tot  y  con- 
tant bé,  potser  en  las  cinq  setmanas  que  mon  cusi  ha 
estat  fora,  potser  no  he  anat  à  Fontfreda  déu  ó  dotze 
vegadas... 

Doctor. 

Seguidas...  es  à  dir  dotze  vegadas...  de  dia...  <;y... 
(baixet)  las  visitas  nocturnas?  <;no  las  contém? 
Pau. 

jVisitas  nocturnas!  jo...  (Alarmat.) 

Doctor. 
Ab  mi  no  fassis  lo  dissimulat. 

Pau. 

^Jo  de  nit  à  Fontfreda?  Sempre  retirem  plegats... 
Més  hi  va  vostè. 

Doctor. 

Si;  pero  quand  hem  retirat...  (pausa)  jo  no  hi 
torno.  No  hi  ha  res  més  indiscret  que  la  soledat  del 
camp.  Aqui  los  que  may  hi  han  viscut  s' imaginan 
estar  sempre  sols,  inobservats...  y  à  causa  del  des- 
enfenyament  intelectual  dels  pagesos,  de  lo  poch 
que  tenen  que  dirse,  sols  s'  ocupan  d'  esbrinar...  co- 
municantse  mútuament  lo  fruyt  de  las  séuas  obser- 
vacions. (Pausa.) 

(Cambi  de  tó.  Narratiu.)  Un  demati,  una  nit  casi, 
no  eran  las  tres,  me  despertan  las  campanetas  del 
cancell  de  baix  de  casa.  «^Qui  hi  ha?  <;Qué  voleu?» 
«Per  mor  de  Deu  y  dels  Sants,  un  ferit,  al  hostal  del 
Pere-fort.»  <;Sabs?  hont  comensa  '1  camí  ral.  Me  lle- 
vo, ensello  jo  mateix  1'  egüeta,  prench  las  eynas,  ca- 
rrer de  la  Font  avall,  passo  las  eras...  y...  jamunt!  A 
mitj  cami  1'  egüa  se  'm  desterra...  à  peu  arrivo  al 
hostal,  veig  al  ferit...  à  qui  ja  no  quedaba  més  qu' 
un  alé  de  vida...  1'  arreglo  com  puch  y  me  'n  torno  al 
poble. 

Paso  per  V  Abadia  y  dich  al  rector,  que  pe'l  ben 
véure,  anés  à  portar  V  extremaunció...  y  mentres  lo 
rector  y  jo  parlabam;  la  séua  majordona,  un  pagès 
vell  que  semblaba  estúpit  y  una  devota  matinal,  ja 
's  contaban,  al  mitj  del  carrer,  d'  hont  jo  venia,  lo  qu' 
habia  succehit...  y  lo  que  succehiria!... 

La  devota  habia  sentit  passos,  lo  pagès  había  vist 
un  pedrot  al  brancall  de  casa,  la  majordona  tenia  al 
cap  dels  dits  crins  d'  animal...  qu'  ab  gran  interès 
tots  examinaban...  y  dels  passos,  la  pedra  y  'ls  crins, 
deduhian:  que  1'  hostaler  en  persona  habia  baixat  a 
cridarme:  es  molt  petitó  y  la  pedra  arrambada  sota 
'1  cordó  del  cancell  ho  provaba...  de  que  jo  habia  fet 
mitj  cami  d'  anada  à  peu,  la  ferradura  de  1'  egüa, 
que  '1  pagès  tenia  à  la  mà  n'  era  bon  testimoni;  que 
jo  había  tornat  al  poble  en  bèstia  enmatllevada...  un" 
ruch...  ;un  nich  negre!  ho  revelaban  los  crins  que 
la  majordona  m'  habia  cullit  delicadament  dels  fal- 
dons de  la  levita...  terminantse  1'  interessant  con- 
versa per  lo  consell  que  la  devota  donaba  de  resar 
un  parenostre  per  1'  ànima  del  ferit.  .  que  ja  era  un 
mort...  per  la  poca  pressa  que  '1  rectó  's  donaba. 

Pau. 

No  dupto  de  la  forsa  deductiva  dels  pagesos. 
Doctor. 

No  deduheixen  perquè  son  pagesos...  deduheixen 
perquè  son  molts  los  que  comentan  lo  mateix  fet... 
Igual  passa  entre  'ls  soldats...  una  observació T  un. 


un  detallet  1-  altre...  y  entre  tots  saben  la  vida  y  mi- 
racles de  tota  la  companyia...  '1  batalló! 

Pau. 

g-Y  'ls  pagesos  d'  aqui  han  deduhit?  <?qué? 
Doctor. 

Que  no  sols  vas  à  casa  'ls  teus  cusins  de  dia,  acom- 
panyat, sino  de  nit  sense  companyia.  Un  ha  reparat 
que  no  eras  al  teu  Mas,  per  las  finestras  closas,  que 
anabas  à  Fontfreda  tart  per  las  petjadas!...  un  gos 
que  lladra  à  tal  hora. 

Pau. 

L7  historia  del  ferit...  de  I'  hostal...  de  la  devota... 
Doctor. 

Ni  més  ni  menos...  de  manera  que  sense  precisar, 
sens  que  ningú  ho  diga  tot...  entre  tots  los  diuhen 
s'  està  fent  la  llegenda. 

Pau. 

Fins  admitint  que  la  méua  respectable  tia  haja  es- 
coltat la  llegenda...  reconegui  qu1  es  maldat  séua  lo 
deduhirne  que  si  vaig  à  Fontfreda  sens  companyia 
es  per  la  dona  de  mon  cusi.  {Cremat.)  ^Que  no  hi  ha 
altras  donas  de  qui  mal  pensar?  <;la  séua  amiga?  <;la 
hermosa— vostè  ho  ha  dit — 1'  hermosa  viuda  ameri- 
cana? 

Doctor. 

<;,Vols  callar?  jMistress  Price!  jtant  rigorista!  jtant 
devota!  Cada  diumenge  fa  duas  horas  de  cami  pera 
anar  à  missa  al  poble...  jjara  que  's  prepara  à  rebre 
lo  sant  sacrament  del  batismeü  (Irónich.) 

Pau. 

;Cambreras!  jdidas!  jfregallots!  (Creixent.)  ^Sab, 
senyor  Grau,  lo  que  deduheixo  de  las  finesas  deduc- 
tivas  de  la  gent  de  per  aqui?  que  son  tots  uns  vicio- 
sos, uns  malvats...  (Pausa.)  Y  vostè,  à  qui  faig  lo 
favor  de  créure  menos  deductiu ^s' imagina  també?... 
Doctor. 

T'  agTaheixo  la  distinció.  En  efecte,  jo  no  dedu- 
heixo  res  sense  bases  sólidas,  y  '1  gos  que  lladra,  las 
finestras  closas,  los  claus  del  téu  calsat,  no  'm  pro- 
van  sino  que  potser  ixes  tart  pera  passejarte...  pera 
enriquir  la  col-lecció  de  papallonas  nocturnas  de  la 
discreta  senyora  americana. 

ESCENA  VI. 

Anteriors,  TUYAS,  després  QUIM. 
TüYAS. 

^Saben  qui  es  al  pati?  lo  senyoret  d'  allà  baix,  de 
Fontfreda.  Enrahona  ab  lo  méu  home.  ÇS  retira  no 
(josant  endressar  res.) 

Doctor. 
jQuimet!  (Ha  entrat.) 

Pau. 

<?Vens  directament?  <;Vols  parlarme? 

Quim. 

Anaba  als  «Torrents...»  hi  ha  una  clotada  de  vi- 
nyas  que  passant  ab  lo  tren  m'  ha  semblat  s'  hau- 
ria de  tornar  à  ensulfatar...  Veurém  si'l  mildiu  en- 
guany farà  de  las  séuas...  <;qu'ha  ensulfatat  vostè?  (Al 
Doctor.) 

Doctor. 

jja  ho  crech!  pobre  de  mi  si  no  eullo  vi...  he  gastat 
en  vinyas  tot  lo  que  tenia.  (Pausa.) 

Quim. 

óQuin  esmorzar,  veritat?  dispensi  '1  mal  rato  que 
li  hem  donat.  La  pobre  mamà... 

Doctor. 

La  mamà  de  vostè  lo  que  necessita  es  viure  altre 
cop  sent  senyora  absoluta  de  sa  casa. 

Quim. 

jSi  ja  ho  es! 

Doctor. 

D'  aqui  ve  1  mal.  ^Cóm  vol  que  visquin  ab  armo- 
nia  dos  absolutismes?  jperque  suposo  que  també  es 
reyna  absoluta...  la  Colometa! 

Quim. 

<;La  méua  dona?  (Somrient.)  Potser  una  mica  mas- 
sa... Una  y  altra  haurian  de  cedir...  (Pausa.) 
Doctor. 

(A  Pau.)  ^Que  ja  has  catalogat  tots  los  minerals? 
Pau. 

May  acavo;  pero  ja  hi  ha  molt  de  fet...  miri,  miri. 

(Li  va  ensenyant  pedretas  dels  prestatges  y  llibretas 
hont  se  suposa  qu'  estan  descritas.) 

Doctor. 

(Apart,  mirant  las  llibretas.)  Sense  la  visita  d' aqueix 
(Quim)  lo  feya  parlar...  entràbam  en  lo  terreno  de  las 
confidencias.  (Alt.)  Ho  tens  molt  avansat...  pero  això 
'm  sembla  que  no  es  barita.  (Una  pedreta  blanca.) 
Pau. 

jAh!  jsi  vostè  m'  ajudés!  ^Si  poguéssim  passar  uns 
dias  junts? 

Doctor. 

Ja  tornaré...  juris  dias  junts!  no  hi  contis...  mitj' 
hora  un  dia;  mitj' horeta  un  altre;  jvaja!  (A  Quim.) 
Si  m'  espera  baixarém  plegats...  Vaig  à  fer  una  vi- 
siteta  curta  y  torno  à  casa. 

Quim. 

óUn  nou  malalt?  jno  s'  entendrà  de  feyna! 
Doctor. 

jCa!  lo  mateix  de  sempre...  per  no  aburrirme  V 
entreting.  (Se  donan  las  mans.  Surt.) 


ESCENA  VIL 


PAU  y  QUIM. 

Pau. 

A  tú  te  'n  passa  alguna...  no  sigas  altre  de  lo  que 
ets:  franch,  espontani...  ni  'Is  vinyals  dels  «Torrents» 
t*  interessan  fins  al  punt  de  deixar  la  téua  dona... 
un  dia  d'  arrivada,  ni  venint  sense  algun  nen  venias 
pera  passà  '1  rato. 

Quim.  " 

{Pausa.)  Si,  porto  un  objecte...  Venint  he  combi- 
nat diàlechs  subtils  pera  ferte  parlar..',  y  no  recor- 
do res. 

Pau. 

Ni  falta...  ^recordas  lo  principal?  £lo  tema? 
Quim. 

{Moviment  de  cap  que  vol  dir  Si.) 

Pau. 

^Malas  noticias  de  Bilbao?  ^no  m'  ho  has  volgut 
dir  ara  poch  per  no  entristir?  ^las  minas  s'  han  en- 
runat? ,;altra  inundació  dins  las  galerias?  ^diners 
perduts? 

Quim. 

{Moviment  que  vol  dir  No.) 

Pau. 

<;Te  sents  malalt?  <;los  nens?  ^la  tia?...  ^Enriqueta? 
Quim. 

D'  Enriqueta  's  tracta...  de  la  mamà. 

Pau. 

<;Han  continuat...  discutint,  al  tornarse  à  veure? 
^davant  téu? 

Quim. 

No.  Com  has  vist,  la  mamà  s'  ha  retirat...  jo  F  he 
seguida  pera  calmaria,  consolaria...  m'  ha  parlat... 
{Cambi  de  tó.)  Escóltam,  Pau,  escóltam  seriament... 
La  qüestió  de  negocis  no  'm  preocupa...  la  defensa 
dels  interesos  qu'  hem  esmersat  en  1'  explotació  de 
las  nostras  minas... 

Pau. 

Ja  t' ho  deya  jo.  Més  te  valia  ser  ingenier  pe'l  comp- 
te del  gobern,  cobrar  lo  sou  sens  grans  afanys...  de 
ta*t  en  tant  una  comissió  al  extranger  pera  estudiar 
lo  que  ni  à  tú  ni  al  gobern  interessa... 

Quim. 

Lo  fet,  fet  està...  Per  defensar  los  nostres  diners 
aniré,  vindré,  viatjaré...  las  contrarietats  ocorreg'u- 
das  son  las  de  tot  comensament  d'  explotació...  No  's 
tracta  d'  aixó...  Acavo  de  tenir  llarga  conversa  ab 

la  mamà,  he  volgut  que  m'  expliqués  reposadament 
y  à  solas,  los  motius  de  queixa  qu'  Enriqueta  li  do- 
na... jcosas  de  res!  {susceptibilitats!...  que  devegadas 
no  li  respon,  qu'  altres  li  parla  ab  duresa...  ahir 
sembla  que  la  va  tractar  de  «mal  cor»...  jde  mal  cor 
la  mamà!  la  generositat  personificada,  sempre  pro- 
tegint un  ó  altre,  arreplegant  gent  desvalguda...  jho 
pot  fer!  es  rica,  li  agrada  conversar  ab  gent  nova... 
Pau. 

No  vull  escusar  à  la  téua  dona...  jpero,  noy!  la  tia 
devegadas  ni  diu  massa.  Sempre  t' invoca,  tot  t'  ho 
dirà  quand  tornis. 

Quim. 

La  mamà...  es  mare. 

Pau. 

.(Ab  broma.)  Naturalment;  es  mare  téua,  y  Enri- 
queta ho  es  dels  téus  fills.  (Mitj  rihent.) 

Quim. 

Té  més  edat... 

Pau. 

(Tó  natural.)  Qu'  hauria  de  produhir  major  tole- 
rància. 

Quim. 

No  trovo  la  resposta  de  la  méua  dona  criminal... 
mes  no  obstant,  prova  cert  desitj  de  no  deixarse  me- 
nar, certa  rebeldia  que  per  forsa  anirà  convertintse 
en  agror,  en  antipatia...  origen  de  discussions  inter- 
minables... 

Pau. 

Que  podrías  evitar...  tornant  cadahú  à  casa  séua... 
Vosaltres  aqui  à  Fontfreda,  ja  que  ho  heu  fet  arreglar 
pera  viurhi  mentres  los  nens  sigan  petits...  y  la  tia..» 
Quim. 

<?Lluny  de  Fontfreda?...  jben  lluny!  (irónich)  te- 
nint Enriqueta  per  únich  company  mentres  jo  fos 
fora,  al  Doctor  que  may  es  en  lloch...  ó  à  tú  que 
sempre  ets  à  casa. 

Pau. 

(Llarga  pausa.)  ^Que  sempre  soch  à  cosa  téua?... 
jQuimet!  \  Joaquim  !  <?parlasseriament?  Dius  tú,  perquè 
aixis  t'  ho  sembla,  que  passo  mass'  horas  à  la  villa 
Fontfreda...  <;ó  t'  ho  fan  dir?...  Mira  com  sense  las 
preparacions  que  venint  aquí  meditabas  hem  arrivat 
à  la  conversa  que  probablement  desitjas...  La  tia... 
Quim. 

Si,  la  mamà  trova  que  la  téua...  assiduitat...  n*en- 
tres  soch  fora... 

Pau. 

Es...  exagerada...  No  m'  estranya...  Mentres  jo  hi 
soch  no  pot  fer  prédicas  llargas,  ni  trovar  massa  ta- 
ras...  pero  lo  que  sembli  ó  deixi  de  semblar  à  la  tia  la 
méua...  assiduitat...  malgrat  lo  respecte  que  li  dech 

com  à  parenta,  com  à  mare  téua,  com  à  senyora... 
me  té...  m' interessa  menos  de  lo  que...  la  tal...  assi- 
duïtat te  sembli  à  tú. 

Quim. 

éAmi?... 

Pau. 

jTens  rahó!  Lo  senzill  fet  de  dirme  lo  que  ta  mare 
pensa,  deníostra  lo  que  pensas  tú.  No  vull  insistir 
obligante  à  dirme  ab  paraulas  lo  que  la  téua  acti- 
tut,  ta  visita  després  d'  un  pesat  viatje,  me  diuhen 
clarament...  Pots  tranquilisar  à  la  téua  mamà...  no 
tornaré  à  posar  los  peus  à  Fontfreda. 

Quim. 

;No  exagerém!  Ni  jo  't  dich  que  no  tornis  à  casa, 
ni  ho  ha  dit  la  mamà,  ni  ho  vol  ningú...  iqué  sembla- 
ria després  d'  haberhi  dinat  tant  suvint  mentres  jo 
era  fora? 

Pau. 

Hauré  de  retir arme  poch  à  poch...  ó  millor  encara, 
pretestar  un  negoci  urgent...  à  qualsevol  part... 
{Cambi  de  tó.)  £  Quina  necessitat  tinch  de  donar  ex- 
plicacions à  ningú?  (d  part)  ^no  soch  llibre?  {Regira 
papers,  trova  una  guia  de  ferrocarril.)  Avuy  passa  '1 
ràpit  {ab  lo  dit  en  lo  llibret)  à  las  onze  vint  y  nou... 
Aqueix  vespre  mateix  me  'n  vaig...  à  Suissa,  à  Lou- 
chon...  precisament  ja  tenia  ganas  de  mudà  d'  ayres. 
{Enfadat,  crescendo.) 

Quim. 

Suposo  que  no  te  'n  aniràs  sense  venir  à  despedir- 
te...  'L  ràpit  passa  tres  vegadas  per  semana,  podrías 
esperar. 

Pau. 

No,  avuy  mateix...  ^Despedirme?  <?de  qui?  <;de  la 
tia  que  desitja  saberme  lluny?  ^dels  nens,  que  pen- 
saràn  en  mi  com  pensan  en  tú  quand  ets  fora,  en  tú 
que  'ts  lo  papà?  ^d'  Enriqueta,  qu'  estém  insultant  tú 
y  jo...  Jo  involuntàriament,  tú  ab  premeditació? 
Quim. 

jPau!  no  sé  fins  à  quin  punt  lo  nostre  parentiu, 
més  que  '1  parentiu,  la  nostra  amistat,  t'  autorisa  à 
pari  arme  com  me  par  las...  Si  jo  cregués  que  la  méua 
dona. . . 

Pau. 

jCalla  beneyt,  calla!  ni  saps  cóm  tréuret  las  pa- 
raulas de  la  boca...  ^Vols  que  't  diga  lo  que  no  go- 
sas  dirme?  es  ben  senzill...  Me  vols  dir:  no  't  vull  per 
casa  mentres  jo  no  hi  siga...  lo  qual,  ho  repetesch, 
es  insultant  per  Enriqueta...  y  per  mi;  pero  com  no 
'ns  hem  de  degollar  à  cops  de  sabre  ni  fusellar  com 
dos  cafres... 

Quim. 

I  Y  per  qué  no?  ;si  '1  cas  ho  exigis! 

Pau. 

Perquè  som  cusins  germans,  perquè  ets  pare  de 
fills  qu'  estimo  com  si  fossin  meus,  perquè  jo  no  't 
voldria  matar,  perquè  tú  no  ets  prou  vil  pera  supri- 
mirme  indefens...  Prench  no  obstant  las  téuas  pre- 
caucions com  un  insult  y 'm  tinch  per  insultat...  d' 
un  genero  especial,  dels  insultats  que  guardan  V  in- 
sult responenthi  solament  ab  lo  desdeny. 

Quim. 

Donchs  no  'm  desdenys-,  que  si  bé  estich  cert  y  se- 
gur de  la  fidelitat... 

Pau. 

jHome!  llàstima  'm  fas  empleant,  referihte  à  la 
téua  dona,  que  respecto  més  que  tú,  certas  paraulas. 
Quim. 

No  tornis  à  dir  qu'  insulto  à  la  méua  dona.  Soch 
únich  jutge  de  mas  paraulas  y  no  accepto... 

Pau. 

No  acceptas,  óqué?  ^observacions  de  part  méua? 
Accéptalas  ó  no,  fetas  estan. 

Quim. 

jPauhet!  jPau! 

Pau. 

No  cridis  home,  no  cridis...  allò  de: 
» Al  campo  D.  Nuno  voy 
»donde  probaros  espero...» 
es  cursi,  passat  de  moda...  Tinch  rahó  prenent  seria- 
ment  lo  que  m'  has  dit  y  vull  continuar  teninte  no 
prenente  per  lo  tràgich...  Entornat'en  a  casa  téua  y 
digas  à  la  téua  mamà...  lo  que  vulgas...  que  m'  has 
fet  por...  tanta,  que  no  tornaré  à  casa  vostra...  fins 
que  m'  hi  feu  venir  pregantmen  tots...  y  tú  '1  primer. 
Quim. 

De  manera  que  resulta  de  la  nostra  conversa... 
Pau. 

Que  'ts  un  excel·lent  ingenier,  un  fill  respectuós  y 
tendre,  pero  un  amich  duptós,  un  marit  poch  segur 
de  si  mateix...  y  de  consegüent  de  sa  muller. 


ESCENA  VIII. 

QUIM,  PAU,  ENRIQUETA,  HELENA. 

Enriqueta. 

{Lleugera  y  amaneradeta.)  jJa  veus,  marit  pervers! 
no  tornant  tú  hem  vingut  nosaltres  {baix)  no  *ns  hem 
vist...  casi!  {Alt.)  Estaba  nerviosa  esperante,  los 
nens  me  preguntaban  hónt  eras... 

Helena. 

Yo  he  conocidu  su...  des...  pechamiento. 

Enriqueta. 

Y  m'  ha  proposat  una  passejada...   pe  '1  jardi. 
éAném  fins  à  la  «masia  gran»?  li  he  dit  jo,  ella  no  volia. 
Helena. 

; Visitar  un  gentleman  que  vive...  solteramente!  joh! 
Enriqueta. 

No  gosabam  deixar  sola.,  à  la  sogra  (fa  una 
ganyeta)  à  la  mamà  (venent  que  son  marit  la 
renya  ab  la  mirada)  que  per  cert  s' ha  dignat  di- 
rigirme  la  paraula...  indirectament...  «jAnéu!  janéu!» 
y  s'  ha  quedat  llegint  la  novela  qu'  has  portat  tú  (d 
Pau)  li  he  promès  que  li  ensenyarias  la  téua  col- 
lecció  de  minerals,  de  lepidópteros,  1'  herbari.  (Refe- 
rintse  d  Helena.)  Ademés  no  7m  desagradaba  saber 
cóm  viu  V  home  al  estat  selvatge.  (Dona  toms  per  la 
cambra.)  (A  Pau.)  ^Sabs  que  per  un  ricatxo  no  t' 
arruinas  en  superfluitats?  (A  Quim.)  Vaig  fins  als 
Torrents  tot  fumant  un  cigarro...  que  't  compri  qui 
no  't  coneixi...  (A  Pau.)  Debias  demanar  li  esplica- 
cións  sobre  '1  gran  negoci...  joh!  no  ho  neguis,  tú  1' 
entretenias...  ;Avaro!  jper  cinq  mil  duros  que  hi  tens! 
(A  Helena  que  regira  V  herbari)  un  solterot  rich, 
més  de  lo  que  mana  la  lley  de  Deu!.,,  ab  un  surtit  d' 
oncles  y  tías  que  cada  dos  per  tres  li  fan  la  gràcia 
de  legarli  qui  una  finca,  accions,  diners,  (ensopega 
ab  una  senalla  de  pedruscalls)  ó  li  demostrabas  lo  re- 
sultat de  las  téuas  excursions,  dels  téus  estudis  d' 
aficionat...  un  aficionat  naturalista,  encara  més  pe- 
sats que  'ls  aficionats  à  versos...  gent  inofensiva  qu1 
un  pot  no  escoltar,  mentres  que  '1  geólech  d'  afició 
es  un  sér  insuportable...  la  més  petita  pedreta  (ne 
pren  una  de  la  senalla)  joia!  un  trosset  de  roca  ter- 
ciària... ó  terciana...  (rihent)  no  digas  (d  Quim)  que 
tú  també  quand  nou  casats  vam  vindré  per  aqueixas 
terras,  prou  ofenoset  eras.  (A  Helena.)  Per  ells,  lo 
torrent  més  bonich,  1'  avench  més  fondo  y  horrorós 
es...  juna  esquerda  còsmica!...  Una  estreta  y  fresca 
vall  rodejada  d'  altas  cingleras... rinmens cràter  apa- 
gat (rïhent  més  fort)  japagat!  per  sort  qu'  està  apa- 
gat... ;y  fret!...  (Gambi.)  ;Bé!  <ïqué  teniu?  ^sabeu  que 
la  vostra  recepció  es  bastant...  freda?...  casi  tant  com 
lo  cràter... 

Quim. 

La  sorpresa  de  véuret  per  aqui...  <;no  hi  habias 
vingut  may?  (Pausa,  esta  com  avergonyit.) 

Enriqueta. 

(Irònica.)  Moltas  vegadas.  (Marcat.  A  Helena.)  ;Lo 
mas  del  nostro  cusi  's  trova  tant  prop  del  nostre! 
Helena. 

Me  habia  dicho  usté  que  las  colections  estaban  ve- 
ramente...  importantes...  i  Usté  las  ha  visto...  ya! 
(Marcat  ab  perfídia.) 

Pau. 

{Mirada  terrible  d  Helena.)  Es  no  obstant  lo  pri- 
mer dia  qu'  honras  ma  casa  ab  ta  presencia  (lleuger) 
no  diràs  que  no  't  parli  en  estil  noble.  Precisament  ne 
parlabam  ab  Joaquim...  densa  que  soch  aqui  no  heu 
aceptat  encara  ni  1'  un  ni  1'  altre  una  cadira  à  la 
méua  taula. 

Helena. 

No  haber  sitio  por  muchas  gentes.  (Per  V  atlas.) 
Enriqueta. 

(Ab  la  sombrilla  espenyentlo.)  ïïs  ademés  poch  se- 
gura. 

Pau. 

(Forsat.)  Aquesta  es  la  mèua  taula  de  tr avall. 

Enriqueta. 
(Forsada.)  D'  aficionat  à  pedras  menudas. 
Pau. 

Quand  m'  hi  poso  rebo  à  dalt...  un  menjador  eonr 
de  convent...  També  deya  à  Joaquim  qu'  insistia  per- 
què us  convidés  à  tots  y  tragués  la  pisa  fina  que  pre- 
cisament no  puch  ferho  per  ara  y  tant. 

Enriqueta. 

Escusas... 

Pau. 

No,  de  veras,  penso  empendre  un  viatge  d'  alguns 
mesos. 

Helena. 
éUn  viaje?  (Sorpresa.)  jEs  posible! 

Enriqueta. 

<j Quand  1'  has  decidit? ningú  t'  habia  sentit  parlar... 
Quim. 

L/  home  solter  avuy  es  aquí... 

Helena. 

Y  se  va  usté...  ^prontamente?  (Com  indiferent.) 
Quim. 

Hoy  mismo. 

Pau. 

En  lo  tren  que  passa  à  las  11  y  29  minuts. 
Enriqueta. 

£Y  te  'n  vas  sense  donar  un  sol  petonet  à  la  Nini- 
na?  <;al  teu  fillol? 

Pau. 

Féulos  muntar  tots  cap  al  tart...  després  d'  haber 
dinat...  tinch  molta  feyna...  1'  estació  es  una  mica 
lluny. 

Enriqueta. 

Lo  qual  vol  dir  en  bon  català:  i'M  feu  nosa!  jAdeu! 
y  bon  viatge...  ^No  's  pot  saber  ahónt  t'  encaminas? 
Quim. 

A  Suissa,  à  França. 

Pau. 

Sens  demora  fixa. 

Enriqueta. 

(A  Helena,  posantse  un  guant  que  s'  había  tret. 
;Vamos!  {Repara  que  Quim  y  Pau  no  's  donan  las 
mans.  Cambi  de  tó,  baix  d  son  marit.)  íQuè  passa? 
£per  qué  te  'n  vas  sens  dir  adéu  à  ton  cusi?....  y  tú, 
naturalista  de  per  riure,  ^qué  t'  ha  fet  lo  méu  home 
pera  mirartel  tant  de  reüll? 

Quim. 

iJo! 

Pau. 

é A  mi? 

Helena. 

(Que  regira  llibres  fingint  indiferència.)  ;Vamos! 
Enriqueta. 

(Baix,  primer  terme.)  Sou  massa  formals  un  y  al- 
tre per  haberos  disputat  sense  motiu...  (A  Helena.) 
jSi,  vamos!  (Helena  tot  regirant  desapareix  per  una 
porta  lateral.)  Qüestions  d'  interesos  no  crech  que 
pugan... 

Quim. 

;Aném!  ;aném!  deixat  d'  interrogacions,  no  arrufis 
lo  nasset  (riure  forsat,  li  vol  $>assà  la  mà  pe  'l  nas 
avall)  las  noyas  ben  educadas... 

Enriqueta. 

jCallan  y  creuhen!  conech  lo  precepte...  me  1'  han 
fet  observar  essent  fadrina,  1'  he  observat  de  casa- 
da. (Cambi  de  tó.)  Deixo  de  ser  la  noya  ben  educada 
y  pregunto  ab  indiscreció  <?per  quin  motiu  dos  homes 
que  fins  avuy  s'  han  estimat  deixan  de  mirarsè  ab 
afecte  al  despedirse? 

Quim. 

Kepetesch  que...  estem  perdent  temps...  aquella 
senyora  'ns  espera  (mirant  al  corredor)  no  sé  ahónt... 
No  ja  com  à  noya;  sino  com  à  esposa  t'  ordeno... 
Enriqueta. 

\Ordeno  y  mandol  ja  ha  comparegut  lo  tirà  que  hi 
ha  en  tot  home...  Donchs  jo  'm  rebelo,  desobeheixo 
'1  maiïdat,  insistint,  preguntant  ^per  qué  heu  renyit? 
£per  qui? 

Pau. 

No  vulgas  saberho. 

Quim. 

Es  inútil  insistir. 

Enriqueta. 

La  vostra  persistència  en  callar  es  més  eloqüent 
que  no  ho  serian  las  paraulas...  Heu  discutit  à  causa 
méua...  (Pausa.) 

Pau. 

jEnriqueta! 

Quim. 

j  Anem! 

Enriqueta. 

A  instigació  de  la  méua  sogra  {ràbia)  que  ja  fa 
pocas  horas  ha  insinuat  cosas  que  no  he  volgut  ni 
sisquera  fer  veure  qu'  entenia. 

Qtjim. 

No  t'  autoriso  à  que  parlis  de  la  méua  mare  en 
semblant  to,  ni  à  que  preguntis... 

Enriqueta. 
Donchs  jo  insisteixo  en  preguntar... 

Pau. 

{Cremat.)  Fas  bé  insistint.  Lo  teu  senyor  pretén 
que  durant  la  séua  ausencia  he  anat  massa  suvint  à 
casa  vostra,  que  la  nostra  amistat... 

Enriqueta. 

Quimet...  j Joaquim!  jtú  has  gosat!  {Horrorisada.) 
Quim. 

jAnem!  {Volent péndrela  pe  'l  bras.) 

Enriqueta. 

jNo  'm  toquis!  no  necessito  '1  bras  d'  un  home  que 
m'  insulta.  {Fuig.) 

Quim. 

Y  tú,  ans  de  poch  parlarem  més  llargament.  {Surt.) 


ESCENA  IX. 

HELENA,  PAU. 

{Helena  corrent  darrera  la  parella.  Pau  V  atura 
rdpit,pren  bitllets  de  banca  d1  un  calaix,  los  posa  din- 
tre un  sobre  y  'Is  hi  dona  en  lo  precís  moment  en  que 
Quim  torna  d  entrar  no  habent  vist  d  Helena  per  fora 
V  habitació.) 

Helena. 
fiPor  què  tanto  diner o? 

Pau. 

{Rapidíssim.)  jBiarritz!  «Hotel  Victoria»  por  si  no 
nos  vemos.  . 

ESCENA  X. 

HELENA,  PAU,  QUIM. 

Quim. 

(A  Helena.)  Enriqueta  1'  espera...  jan!  {veu  d  Pau 
donant  la  carta)  {baix  rdpit)  aqueixa  inocent  no  sos- 
pita 1'  ofici  que  li  fas  fer...  la  carta  que  li  has  donat 
no  arribarà  à  qui  la  destinas. 

Pau. 

{Compassiu  y  desdenyés.)  jXimple! 

Quim. 

jCobart!  jSi  'ts  home...  quedat!  Demà  ans  d'  eixi  'I 
sol,  t'  arrenco  1'  ànima...  estich  segur  de  matarte. 
Pau. 

{Desdeny ós.)  Matam  avuy  mateix...  pe  '1  cami  de  1' 
estació  11  y  29... hora  de  Madrid... ja  saps,retrassa...! 
Quim. 

Las  téuas  brometas  me  provan  qu'  ets  un...  inde- 
cent! {aixeca'l  bras)  jun...  {exasperat.) 

Pau. 

(Li  aguanta  'l  puny  ab  forsa.)  \A  V  hora  que  vul- 
guis...! 

Quim. 

Ab  armas  que  no  fassin  soroll  {senyala  'Is  florets) 
sense  testimonis...  darrera  '1  téu  hort  {surt  corrent.) 
Pau. 

Entesos. 


ESCENA  XI. 

PAU  y  DOCTOR. 

{Pau,  que  s'  ha  deixat  caure  en  una  cadira  y  bran- 
da 7  cap  entre  las  mans,  després  d'  haber  despenjat 
un  parell  de  florets;  no  sent  entrar  al  doctor.) 
Doctor. 
^Que  ja  es  fora  '1  Quim  et? 

Pau. 

Lo  Quimet  y  la  Quimeta...  y  '1  diable  que  se'ls 
emporti. 

Doctor. 

^Has  tingut  visitas?  ^qué  t  passa? 

Pau. 

Qu'  allò  de  la  dolsa  pau  de  la  natura  y  la  llum  de 
las  estrellas  y  'ls  llibres  amichs...  son  frases,  que 
lo  viure  aqui  es  insuportable,  que  no  tenint  motius 
majors  las  cosas  més  fútils  hi  prenen  proporcions 
enormes...  que  la  discòrdia  natural  entre  una  sogra, 
que  no  es  bastant  vella  pera  ser  beneyta,  y  una  nora 
que  ja  no  es  prou  noyeta  pera  obehir  com  un  ag- 
nell...  excitada  per  uns  y  altres,  per  oficiositats 
inoportunas,  ha  produhit  un  escàndol,  que  '1  Quimet 
y  jo  'ns  hem  dit...  bestiesas!! 

Doctor. 

<:Y  qu'  us  voleu  matar?  {Senyalant  las  armas  que 
Pau  tracta  cV  amagar.) 

Pau. 

;Pst!  jvaji  à  saber!  (Lo  Doctor  fa  moviment  d'  andr- 
sen.)  <;Ahónt  va?  no  corri...  He  parlat  al  home  d'  ho- 
nor, al  militar.  jSi  hagués  cregut  que  s'  habia  d'  es- 


ferehir!  M'  ha  de  prometre  que  no  farà  ni  dirà  rés 
per  impedir  que  '1  méu  cusi  y  jo  'ns  tro  vern  cara  à 
cara...  jsino...!  (Corre  d  la  porta.)  ^M'  ho  promet?  Sino 
'1  tanco  y  d'  aqui  no  surt!  (Enérgicfï.) 

Doctor. 

<;  Voleu  trovaros  cara  à  cara  y  un'  arma  à  la  mà?... 
Prometo  no  dir  res...  à  una  condició... 

Pau. 

;Sens  condicions! 

Doctor. 

Donchs  estigui  bó.  (Cuadrantse.)  ;Y  tracti  de  tan- 
carme!  D'  aqui  vint  minuts  soch  à  Fontfreda  y  parlo 
à  tothom  de  la  barbaritat  que  vostès  projectan. 
Pau. 

jDe  cap  manera!  mon  cusi  creurà  que  tinch  por 
d'  ell. 

Doctor. 
jDonchs  la  condició!... 

Pau. 

^Quína? 

Doctor. 

Que  'm  diguis  hónt  voleu  matarvos,  à  quin'  hora? 
Pau. 

£íso  dirà  ni  farà  res  pera  impedir...? 

Doctor. 

jParaula  de  cavaller!  jde  soldat  honrat!  Vull  ser 
prop  de  vosaltres...  pera  ajudar  al  que  caygui. 
Pau. 

A  dos  passos  d'  aqui...  darrera  V  hort,  la  paret 
que  dona  al  cami  vehinal...  de  matinada. 

Doctor. 

jGracias!...  preparat...  jo  també  hi  vaig. 

(Lo  Doctor  se  'n  va.  Pau  clesjirés  d'  haber  llénsat 
lo  floret  com  repugnanili,  se  deixa  caure  abatut  da- 
vant V  escriptori.) 


TELÓ. 


ACTE  TERS  Y  ÚLTIM 


La  decoració  del  primer  acte:  es  de  nit,  làmpara  de  suspen- 
sió encesa,  idem  càrcel  damunt  una  reconera,  tauleta 
rodona,  taula  de  joch,  la  taula  de  menjar  cuberta  ab  un 
tapis.  La  Sogra  llegint,  Quim  prop  d'  ella  regirant  papers, 
esquinsantne,  tancant  plechs  dintre  '1  calaix  d'  un  secre- 
tari que  té  davant,  lo  Doctor  jugant  à  escachs  ab  Mistress 
Price.  Cambrera  endressant,  anant  y  venint. 

ESCENA  PRIMERA. 

QUIM,  DOCTOE,  HELENA  y  SOGRA. 

Doctor. 

{Preocupat,  mirant  suvint  d  Quim.)  Li  dich,  senyo- 
ra, qu'  ab  duas  jugadas  està  perduda...  ha  de  pendre 
'1  méu  cavall...  per  forsa!  jprench  ab  la  torre  lo  peó 
que  me  1'  ha  pres...!  ;al  rey!...  Vostè  sacrifica  la 
dama...  jal  rey  altra  vegada!...  jfínish! 

Helena. 
V.  siempre  espantar  à  la  enemiga. 

Doctor. 

jEnemiga  no!  tot  lo  més,  adversària...  accidental! 
Helena. 

Es  costumbre  un...  poquito...  primitiva... 
Doctor. 

iOh!  jSom  tant  primitius  per  aqui!  Vostès  als  Es- 
tats Units  no  ho  son  tant  ^veritat? 

Helena. 

[Oh!  !nóo!  jnòo! 

Doctor. 

(Rihent.)  Son  derivats,  producte  exquisit  d'  un 
sabi  encreuhament  de  rassas... 

Helena. 
Nosotros  no  hablemos... 

Doctor. 

jlnútilment!  De  tot  hi  deu  haber.  Vostès  son  me- 

nos  demostratius  que  nosaltres  los  greco-llatins... 
^recorda  'ls  héroes  d'  Homero?  s'  insultan,  volen  in- 
timidar al  contrari,  «estriparé  '1  téu  pit  ab  las  méuas 
unglas,»  diu  Aquiles,  «xuclaré  la  téua  sang...» 
Helena. 

Aquiles  no  ser  un  gentleman. 

Doctor. 

Y  jo  tampoch,  probablement,  perquè  li  dich  que  'n 
dos  cops  li  mato  '1  rey. 

Helena. 

jOh!  no  quiero  decir  esta  cosa...  hablamos  de  los 
héroes  de  Homero.  (Eeflexiona  un  moment  mirant  las 
pessas.) 

Doctor. 

Ja  pot  reflexionar...  jplam!  jplam!  perdo  '1  cavall, 
prenen  la  dama...  (Per  Quim)  ^Qué  deu  fer?  jsembla 
resolt! 

Helena. 

jAbandono!  (Arregla  las  pessas  per  altra  partida.) 
Sogra. 

(A  Quim.)  ^Saps  lo  que  pensaba?  No  li  diré  res  à 
Helena,  no  goso  preguntarli  per  qui  era  la  carta... 
L'  he  vigilada  densà  qu'  heu  vingut,  y  t'  asseguro 
qu'  encara  no  s' han  parlat.  (Son  fill  aprova  ab  lo  cap.) 
Helena. 
(Al  doctor.)  <;La  revanche? 

Doctor. 

Li  faig  saber  que  també  guanyaré. 

Sogra. 

(A  Quim.)  Si  de  cas  li  donarà  al  pasar  davant  del 
séu  cuarto...  li  diré  que  'n  mudi.  (Quim  aprova.)  (A 
Helena.)  ^No  tiene  Y.  calor  en  aquel  cuarto? 
Helena. 

iSü...  pero  con  el  ventana  abierto... 

Sogra. 

Yaldrà  més  que  dormi  prop  del  méu  quarto.  (A  Mq- 
rineta.)  Li  arreglaràs  lo  quarto  blau.  (Marineta  fa 
que  si  ab  lo  cap  y  's  retira.) 

Doctor. 

<;Véu...?  {per  una  jugada  qu'  ha  fet)  las  perdrà  to- 
tas...  aquest  gambit  no  's  defensa  així. 

Helena. 
jEs  posible!  pues  yo... 

Doctor. 

<;Yol  inventar  una  defensa  nova?  jSi  està  més  ana- 
lisada  y  coneguda!  y... 

Helena. 

V.  por  sus  amenazos  me...  hipnotiza... 

Doctor. 
;Li  sugestiono  malas  jugadas! 

Helena. 

Si  no  fuese  la...  sugéstion... 

Doctor. 

;Vosté  guanyaria  sempre!  no  'n  dubto.  Per  alguna 
cosa  ha  de  servir  lo  estar  al  corrent  de  las  anticallas 
que  'n  dihem  ciència  novissima...  ^Veu?  echec...  do- 
ble, perd  la  torre... 


ESCENA  II. 

Dits,  ENRIQUETA  y  CAMBRERA. 

{Entra  Enriqueta.  Arreplega  algun  trastet  dels 
?iens,  los  dona  d  la  cambrera  que  la  segueix,  la  cual 
haurà  deixat  damunt  del  trinxant  quatre  palmato- 
rias,  una  d'  encesa.) 

Enriqueta. 

{A  la  cambrera.)  Demà  tot  seran  préssas...  jmiri!  '1 
cubert  del  senyoret  Aleix...  {Vehent  las  palmatorias.) 
Posi  bugias  novas.  {La  cambrera  pren  dúas  palmato- 
rias  que  tenen  la  bugia  curta  (V  espelma,  com  diuhen 
malament  d  Barcelona )  se  las  emporta,  revé  altre  cop 
ab  las  bugias  senseras...  Mentres  la  cambrera  es  fora, 
Enriqueta  plega  un  paper  vert  ó  vermell  y  'Z  retalla 
en  collaret  per  las  bugias...  afecta  gran  atenció  per 
lo  retallament.) 

Quim. 

{A  la  Sogra.)  Sembla  impossible  tanta  dissimula- 
ció... £no  la  veu  ab  quina  tranquilitat  va  y  bè? 
Sogra. 

Espera  la  carteta  del  cusinet...  vol  saber  las  séuas 
intencions... 

Enriqueta. 

(A  la  cambrera.)  <;Han  pujat  aygua  à  tots  los  cuar- 
tos?  <;han  fet  las  giras  à  tots  los  llits?  {ab  veu  molt 
natural.) 

Cambrera. 
Sí,  senyora,  tot  està  llest. 

Enriqueta. 

Poden  retirarse  {ja  casi  es  fora  la  cambrera  quand 
Enriqueta  li  diu  sense  cridar,  naturalíssimament) 
dirà  à  la  cuynera  que  demà  al  demati  fassi  '1  xoco- 
late  pe  'ls  nens...  à  las  cinq. 

Quim. 

{A  la  Sogra.)  & A  las  cinch? 

Enriqueta. 

Y  vostè  muntarà  pera  vestirlos  així  que  s'  hi  vegi. 
Doctor. 

<;Ahónt  vol  anar  tant  demati?  {Ab  broma.) 
{Enriqueta  dirigintse  ahont  son  lo  Doctor  y  Helena: 
la  Sogra  crida  d  Helena.) 


—  52  — 


Sogra. 

jHelena!  <J,qué  quiere  decir  dining  roomf  hi  ha  au- 
tors que  s'  imaginan  qu'  un  ha  de  saber  totas  las 
llenguas...  y  rememberf...  aquí  (ensenyant  lo  llibre. 
Helena  s'  ha  aixecat  sense  passar  prop  d'  Enriqueta. 
Enraliona  baixet  ab  la  Sogra,  seguint  ab  lo  dit  pas- 
sat j  es  del  llibre.) 

Enriqueta. 

(Al  doctor.)  Vull  anar  à  Reus...  ja  he  enviat  un  te- 
legrama al  papà. 

Quim. 

I A  Reus?  (Pausa;  no  gosa  cridar;  Helena  ho  coneix 
y  'n  pro  fita  pera  retirarse.) 

Helena. 

;Bona  nit  y  buena  hora!  (Fent  la  graciosa.  Pren  una 
pahnatoria  y  's  retira.  La  saludan  ab  lo  cap.) 
Quim. 

(Més  fort  qiï  avans.)      Reus?...  <;ab  los  nens? 
Enriqueta. 

(Sense  ferli  cas.)  (Al  doctor.)  ^  Vol  acompanyarnos? 
Quim. 

£ Y  qui  t'  ha  autorisat? 

Enriqueta. 

Si  vostè  no  vé  m'  acompanyarà  '1  cusi  Pau...  en- 
cara hi  soch  à  temps  pera  ferli  dir...  ;Miquel!  (cri- 
dant al  criat)  anirà  al  «Mas  gran»... 

Sogra. 

;Naturalment!  jSols  V  audàcia  pot  salvar  la  si- 
tuació! 

Quim. 

jMamà!  jEnriqueta!  no  m'  exasperin  entre  uns  y 
altres.  (Rdpit.)  <,Pev  quin  motiu  te  'n  vols  anar  à 
Reus?  (Li  pren  lo  puny.) 

Enriqueta. 

(7S  desfà  d'  ell  ab  energia.)  (Pausa.)  Perquè  no 
puch  viure  hont  no  soch  respectada.  (  S  retira  pre- 
nent tremolosa  una  pahnatoria  qu:  encendrà  en  altra 
que  n'  hi  haurà  d'  encesa.  Pausa,  estupor.) 


ESCENA  III. 

SOGRA  y  DOCTOR,  després  MARINETA. 
Sogra. 

(Bàpit.)  jCorre!  à  veure  si  de  cas  té  ja  la  carta,  si 
la  llegeix,  si  escriu  al  cusinet!...  (Quim  surt  corrent.) 
jAmich  Grau! 

Doctor. 

jAmich  Gràu?  no  soch  amich  de  ningú. 

Sogra. 

jDoctor!  jquíns  disgustos!  això  no  es  viure...  jpól- 
sim!  jpólsim! 

Doctor. 

;No  soch  doctor,  ni  amich...  de  personas  mal  pen- 
sadas! 

Sogra. 

(íMal  pensada  jo?  Me  sembla  que  la  cosa  es  clara. 
Lo  méu  üll  té  paraulas  ab  lo  séu  cusi...  lo  cusinet  se 
'n  va...  la  senyoreta  '1  segueix...  Aixó  no  es  mal 
pensar...  No  sembla  sino  que  fins  la  suposició  més 
natural  siga  ofensant  per  la  séua  protegida. 
Doctor. 

Jo  no  protegeixo  à  ningú  especialment...  Prote- 
geixo à  tothom- ••  tractant  de  desfer  equivochs  que 
poden  produhir  conseqüencias  fatals. 

Sogra. 

Si  Enriqueta  no  dona  explicacions  claras,  si  per- 
sisteix en  son  orgullós  mutisme,  si  en  lloen  d'  apaci- 
guar  al  séu  marit  ab  provas,  continua  no  volent  ser 
discutida...  la  deixarém  anar  ab  lo  séu  papà.  Se  li 
passa  una  renda,  ja  que  '1  méu  fill  va  fer  la  noyada 
de  péndrela  sense  dot,  acontentantse  del  bon  nom, 

V  educació  perfecta...  ja  veu  los  resultats  que  dona 

V  educació  perfecta  de  la  nostra  jove!...  guardémlos 
nens...  jAixò  si!  jque  no  se  'n  dugui  'ls  nens,  los 
méus  fillets!...  Vostè  1'  acompanyarà  ^veritat?  à  ella 
sola...  '1  Quim  serà  llevat  y  veurém  si  gosa  empor- 
tàrsels... 

Doctor. 

lAïida!  lancla!  qui  més  hi  sap  que  més  hi  diga. 
Ningú  creuria  qu'  una  senyora  de  bon  seny  com  es 
vostè,  quand  no  's  tracta  de  la  séua  nora,  puga  ima- 
ginar plans  tant  sense  cap  ni  centener... 

Sogra. 

;Si  vostè  sapigués! 

Doctor. 

éQué?  £'ls  crims  qu'  ha  comès  Enriqueta? 
Sogra. 

jSi  li  sembla  poch!  Encara  que  no  més  fos  lo  de 
voler  abandonar  al  séu  marit?... 

Doctor. 

;Vaji  à  saber  si  1'  amenassa  es  séria! 

Sogra. 

Ademés,  es  desdenyosa,  tot  ho  vol  saber  millor  que 
jo.  L'  ofen  que  '1  séu  home  siga  carinyòs  ab  mi...  y 
pera  ferme  rabiar...  sempre...  sempre,  fent  com  qui 
s'  amaga,  pero  estant  certa  de  que  jo  la  veig...  jbb! 
jbb!  besàntse  com  dos  coloms...  (rdpit)  jfàstich  me 
fan! 

Doctor. 

(JRihent.)       res  més?...  cregTiim  à  mi...  tot  se  cu- 

raria  ab  unas  bonàs  parets  ben  gruixudas...  d'  uns 
quants  kilómetres  de  gruix,  entre  vostè  y  ella...  tot 
lo  que  'm  conta  es  conseqüència  del  sistema...  Si  vis- 
quessin separats,  evitant  discussions,  vostè  y  ella 
serían  d'  alló  més  amigas. 

Sogra. 

Impossible...  té  massa  fums...  es  filla  de  noble...  y 
jo...  de  fabricants...  un  dia  m'  ho  va  tirà  à  la  cara. 
Doctor. 

Dispensi,  dispensi,  lo  dia  en  qüestió  jo  era  present. 
Vostè  li  va  dir  qu1  ella  era  filla  <T  un  noble...  pelat 
(rihent)  y  ella  li  va  respondre...  vostè  ho  es  d'  un  cotó- 
retort  que  tenia  molta  llana. 

Sogra. 

{Creixent.)  Es  imperiosa,  llunàtica,  familiar  ab  los 
homes,  lleugera... 

Doctor. 

jEncara  'm  farà  enfadar!  i Ab  quins  homes  ho  es  fa- 
miliar?... <;ab  mi?<;ab  lo  sacristà,  'ls  diumenges  quand 
baixém  à  missa  al  poble?  (serio)  ^lleugera?  ^ab  lo 
nebot  de  vostè? 

Sogra. 

jSi,  senyor!  jo  sè  '1  que  sé...  davant  es  una  cosa  y 
darrera  n'  es  un'  altra. 

Doctor. 

Encara  que  ho  vegés  no  creuria  qu'  una  senyora 
fins  ara  tan  reservada  haja  escoltat... 

Sogra. 

<;A  un  ximple?  £à  un  desenfeynat?  <;à  un  poch 
seny?...  ;Ay!  jay!  jno  '1  feya  tan  jove  à  vostè!  Ab  los 
anys  qu'  ha  corregut  per  aqueixos  móns  de  Deu,  d' 
un  regiment  al  altre,  suposo  que  may  haurà  vist... 
que  V  altre  fos  superior  al  marit  per  cap  concepte... 
Los...  enganyats  no  son  may  los  contrafets,  los  ra- 
biosos, los  dolents.  La  dona  que  té  un  marit  que  per 
un  concepte  ó  altre  li  fà  passar  mala  vida,  prou 
feyna  té  ab  lo  séu  salvatge,  pera  ocuparse  en  bro- 
mas,  mentres  que  la  ben  contemplada,  servida  y  mi- 
mada... per  variar...  En  cuand  al  meu  nebodet,  li 
asseguro  qu'  es  una  pessa!  Encara  no  era  aixis  ..  ja  '1 
van  haber  d'  enviar  d'  intern  à  un  col-legi  per  no  sé 
quins  enredos  ab  una  cambrer eta...  Eusebia  's  deya... 
Doctor. 

Si,  pero  d'  una  cambrera... 

Sogra. 

...Era  aragonesa...  <;à  la  muller  d'  un  amich?  ^d'  un 
parent?  Los  disbauxats  no  respectan  res...  ique  's 
figura  que  hi  crech  jo  en  lo  séu  entussiasme  per  las 
rocas  y  las  plantas  y  'ls  escarabats?  Comèdia,  comè- 
dia pura...  <;ell  tancarse  aqui?  Seguirme  desde  1'  is- 
tiu  passat,  venir  à  viure  al  «Mas  gran»?  jperque  jo 
venia  à  Fontfreda...  jcom  m'  estima  tant! 

Doctor. 

£ Y  qui  li  diu  que  uo  haja  vingut,  que  no  1'  haja  se- 
guit à  vostè,  precisament  perquè  ab  vostè  viu  desde 
fa  un  any  un'  altra  persona? 

Sogra. 

óQuín'  altra  persona?  ^la  Marineta? 

Doctor. 

No  's  fassi  la  desentesa...  1'  hermosa  americana. 
Sogra. 

jVosté  si  que  'n  es  de  mal  pensat!...  Un  àngel,  que 
no  més  plora  los  anys  qu'  ha  perdut  lluny  de  la  reli- 
gió verdadera...  que  llevat  los  moments  que  la  bona 
educació  1'  obliga  à  estar  entre  nosaltres,  no  fà  més 
que  llegir  llibres...  aixís  (grossos)  fins  ne  llegeix  de 
grechs,  de  llatins! 

Doctor. 

No  obstant... 

Sogra. 

Respong  d'  ella  com  de  mi  mateixa. 

Doctor. 

i  Lo  que  pot  la  prevenció!  Per  si  Enriqueta  es  ó  no 
poch  atenta  ab  vostè...  jno  digui!  lo  motiu  principal 
es  aquest...  vostè  li  atribuheix  intencions  perver- 
sas...  mentras  que  d'  una  Mistress...  jno  sé  cóm!  jno 
sé  quant! 

Sogra. 

Mistress  Price...  jprou  conegut  qu'  era  '1  séu  ma- 
rit... à  la  séua  terra!  jdurant  la  guerra  de...  de 
blancs  y  negres,  va  ser  aixi  com  general! 

Doctor. 

Y  avants  de  ser  general...  d'  aficionats,  habia  si- 
gut fondista,  conductor  de  tren,  comerciant  de  dro- 
g*as...  quebrat,  explorador  de  minas...  à  Califòrnia... 
Sogra. 

(Inter  ruirnpentio.)  Ans  de  la  guerra...  jingenier! 
ben  explicat  qu'  ella  m'  ho  té;  al  terminar  la  guerra, 
això  com... 

Doctor. 

I General?...  Tots  los  americans  ho  eran...  N'  hi 
habia  casi  més  qu'  aqui  à  Espanya.  j  Vostè  s'  imagina 
que  tot  lo  qu'  ella  li  diu  es  1'  Evangeli!  A  mi  sempre 
m'  ha  extranyat  que  la  senyora  d'  un  ex  general... 
Sogra. 

Bé,  vostè  perquè  li  tè  mania...  lo  séu  home  no  era 
general...  de  bó-de-bó,  dels  que  ab  feyna  ó  sense, 
sempre  cobran...  per  xó  'ls  séus  amichs  al  terminar 
la  guerra  li  van  donar  una  col·locació,  lo  van  fer 
vice-cónsul. 

Doctor. 

jRahó  de  més!  <:Per  quin  motiu,  mort  ell,  la  viuda 
1s  quedà  lluny  de  sa  pàtria,  sense  relacions,  sense 
acudir  als  séus  parents? 

Sogra. 

A  causa  d'  uns  papers  y  de  no  sé  quins  certificats 
que  no  estan  prou  clars...  Quàntas  vegadas  li  haig- 
de  dir  que  's  va  casà  à  Califòrnia,  en  la  regió  de  las 
minas;  son  pare  hi  feya...  negocis...  era  viudo  sens 
altre  fill  ni  filla...  Sembla  que  no  hi  habia  ni  parrò- 
quia ni  ajuntament...  Se  va  casar  en  mitj  d'  uns  ba- 
rrancs qu' esparveran...  jVaji  à  cercar  certificats  per 
aquells  andorrials! 

Doctor. 

En  resumen...  ;qu'  era  casada  davant  1'  altar  de 
la  naturalesa,  sota  la  volta  celeste! 

Sogra. 

Psé...  la  pobre  's  va  casar  tant  com  pogué...  per 
aixó,  densa  qu'  es  viuda...  y  n'  he  fet  la  méua  amiga, 
reconeixent  la  superioritat  delasnostras  creencias... 
Doctor. 
Vol  ferse  catòlica,  apostòlica... 

Sogra. 

Sí  senyor,  sí,  cristiana  com  nosaltres...  y  quandho 
siga,  encara  que  enemiga  com  es  de...  galanteixos... 
jfins  m'  ha  confessat  qu'  aborreix  als  homes!  pot  ser 
siga  difícil;  pero  no  perdo  las  esperansas  de  trovarli 
un  marit...  (Pausa.)  ^Sap  en  qui  he  pensat?  <;  vostè  '1 
coneix?  (Mitj  rihent.) 

Doctor. 
éQué  sé  jo?...  ^Miquel? 

Sogra. 

<;Un  criat? 

Doctor. 

óUn  home  de  per  aqui?  jn'  hi  ha  tant  pochs! 
Sogra. 

jLo  jefe  d'  estació!  Don  Lucio... 

Doctor. 

Es  bon  mosso...  una  mica  tacadet  de  roba...  unglas 
de  xino...  brutetas  y  tot... 

Sogra. 

jLa  Companyia  es  pobre!...  Es  un  senyor  molt  ob- 
sequiós.  Cada  vegada  que  passem  per  davant  F  esta- 
ció 'ns  fa  mil  galanterías:  tréu  una  cadira,  1'  espolsa... 
1'  altre  dia  'ns  volia  pesar  à  la  bàscula...  ;Helena  y 
jo  vam  riure  lo  que  no  's  pot  dir!  L'  amabilitat  de  la 
bàscula  no  habentli  donat  bon  resultat...  se  va  tréure 
un  cromo,  de  no  sé  hónt..  y  '1  va  regalar  à  Helena: 
era  1'  anunci  d'  un  balneari  que  li  debían  haber  do- 
nat perquè  '1  plantés  à  la  sala  d'  espera...  una  ninfa 
d'  alló  més  frescament  vestida...  (Riuhen.  Pausa.) 
Mentres  vostè  'm  fa  enrahonar,  qui  sap  lo  que  's 
passa  per  llà  dalt.  (Tota  afligida.) 

Doctor. 

<;Qué  vol  que  's  passi?  Enriqueta  deu  preparar  lo 
menester  pe'l  viatge,  los  nens  dormen  somiant  que 

van  en  ferrocarril.  {A  part.)  jMés  que  ella  hi  penso! 
Sogra. 

I Vostè  créu  que  gosarà  anarsen'?..  {Entra  Mari- 
neta  portant  una  cistella  ab  cartas  y  fitxas,  un  servey 
de  thé.)  óQué  fa  la  senyoreta? 

Mamneta. 

Lo  senyoret  volia  parlarli,  m'  ha  enviat  à  trucar 
al  séu  quarto...  y  no  m'  ha  respost...  Llavors  lo  se- 
nyoret m'  ha  fet  encendre  la  làmpara  gran  del  séu 
escriptori  y  fa  rato  qu'  escriu. 

Doctor. 

jVaji!  ivaji!  tracti  d'  apaciguarlo...  jcréguim!  con- 
vé... diguili  que  tot  lo  qu'  ha  pensat  d'  Enriqueta  y 
de  Pau...  son  suposicions  infundadas...  tracti  de  re- 
conciliarlos. 

Sogra. 

jJo!  jque  s'  arreglin!  entre  marit  y  muller  no  vull 
intervenir. 

Doctor. 

jAixis  ho  hagués  fet  sempre!  ;Avuy  convé  molt! 
jmoltissim!  parli  à  Enriqueta,  fassi  trucar  al  séu 
quarto,  avansi  vostè  dihent  ab  tó  festiu:  soch  jo...  ta 
sogra,  \y  veurà  com  desseguit  obra!  distregui  al 
séu  fill,  pàrlils  à  tots  dos  ab  naturalitat,  ab  gràcia, 
com  sap  ferho  quand  vol... 

Sogra. 

;Ay!  jay!  jqué  galanies  estamosl 
Doctor. 

Cóntils  historias...  de  la  Califòrnia,  del  jefe  d'  es- 
tació. Jo  mentrestant  preparo  las  cartas...  ^trauré 
las  baixas?  £  Juguem  à  1'  ecartèt 
Sogra. 

(S1  aixeca.)  No  dirà  que  no  soch  amable... 
Doctor. 

L'  amabilitat  en  persona...  cada  dia  més  graciosa, 
més... 

Sogra. 

(L1  interromp  posantli  'Z  vano  ó  la  mà  clavant  la 
boca.)  Vaig  à  veure  cóm  me  reben...  ^No  se  n'  irà, 
veritat?  Si  no  fos  vostè  no  sé  cóm  passaria  las  vet- 
llas.  (Surt)  . 


ESCENA  IV. 
Doctor. 

Y  si  no  fos  ella  tampoch  sé  jo  hónt  las  passaria... 
De  dia  tot  va  bé...  un  passetj  à  cavall  per  conservar 
F  elasticitat  (V  estira  las  camas)  sempre  algun  ma- 
laltet  per  veure...  jno  gayres!  Aqueixos  pagesos  s' 
encaparran  en  passarse  de  metje...  jqué  'n  son  de 

sabis!...  al  cap  al  tart  un  tom  pe'l  poble:  pero  al  en- 
cendre llum  no  's  pot  anar  en  lloch...  {viuhen  d'  una 
manera  tant  primitiva!  cadiras  coixas,  llums  que  fu- 
man...  haig  de  fer  cap  aqui...  prop  de  la  méua  pas- 
sió... tant  xamosa,  tant  ben  conservada...  tant  her- 
mosa...  Ara  que  no  m'  ho  veda  ho  puch  dir...  jFa 
trenta  anys!...  potser  més,  qu'  aqueixa  dona  es  lo 
méuimàn...  Quand  se  va  casar  ne  vaig  tenir  gran 
tristesa...  una  tristesa  dolsa,  melancólica...  lo  pobre 
Lluis  me  dig^ué  lealment:  «La  Roseta  m'  estima...  si 
t'  has  de  enfadar  ab  mi,  si  m'  has  de  considerar  com 
un  rival  de  tragèdia,  no  m'  hi  caso,  per  ara!...  es- 
perarem que  't  passi  la  fal-lera...»  Vaig  donar  lo  méu 
consentiment  (broma)  y  ells  dos  foren  felissos...  &y 
jo?  ^.que  sé  jo?  també...  Felis  de  la  séua  felicitat  que 
coneixia;  anant  y  venint  d'  una  població  à  1'  altre... 
aspirant  per  obtenir  un  ascens,  obtenintlo,  cuydant 
reumas,  jaquecas  de  coronelas,  y  al  cap  del  méu 
viatge  per  la  vida  'm  trovo...  esperant  com  al  ser  jo- 
ve... à  la  «mia  Rosina»,  llavors  pera  véurela  anar  à 
missa,  ara  pera  guanyarli  partidas  d'  ecarté.  No  sé 
cóm  s'  arreglan  las  cartas...  jsempre  tinch  lo  rey! 
«; Afortunat  aljoch!...»  me  diu  ella...  ;y  li  dono  ra- 
hó!...  Avuy  farém  durar  la  partida  fins  que  las  cartas 
'ns  cayguin  dels  dits...  ab  las  intencions  del  amo  de 
casa  no  vull  mourem  de  per  aquí.  Se  volen  matar 
ans  d'  eixi  '1  sol,  pero  haig  de  pogué  poch  ó  no  's 
mataran...  tinch  amichs  dintre  la  plassa...  aquí  '1 
Miquel,  que  m'  avisarà  del  menor  moviment  que  no- 
ti ..  al  Mas  gran  la  Tuyas,  lo  Bartomeu... 


ESCENA  V. 

DOCTOR  y  BARTOMEU. 
Bartomeu. 

[Entra  de  puntetas  y  recelós.)  ^Que  'm  cridaba? 

(Mitja  veu.) 

Doctor. 

; Ah!  veniu  bé...  ^qué  hi  ha  de  nou? 

Bartomeu. 

Per  ara...  1'  he  deixat  llensant  pestes  contra  la 
Tuyas  perquè  de  tant  arreglarli  ella  la  roba,  ell  no 
'n  trovaba  pera  omplir  la  maleta  gran. 

Doctor. 
<;Creyéu  que  va  de  viatge? 

Bartomeu. 

óQué  sé  jo  '1  qué  farà?...  De  primer,  quand  vostè 
se  'n  ha  anat,  no  ha  fet  més  que  girar  per  casa  com  un 
boig...  una  porta  tancada...  jpatapum!  l'obria...  una 

d'  oberta...  jcrac!  la  tancaba...  ha  despenjat  duas  es- 
pasas...  ^sap?  de  las  que  punxan,  sense  taps  de  suro... 
y  ;ap,  la!  jap,  la!  (Fa  com  qui  tira  estocadas.)  Se  deu 
ïiaber  cansat  de  barallarse  ab  la  paret  y  ha  comen- 
sat  à  regirar  calaixos  ..  jran!  jper  terra!  jpatapum!... 
jde  dalt  à  baix!...  naturalment,  com  més  n'  abocaba 
menos  trovaba  lo  que  volia...  y  més  s'  exasperaba.. 
Aquella  y  jo  tement  que  no  'n  fes  una  de  crespa,  en- 
trabam,  "eixiam...  Tant  V  hem  aburrit  passantli  per 
davant,  que  per  fi,  de  ràbia...  s'  ha  calmat. 

Doctor. 
éS'  ha  calmat  enrabiantse? 

Bartomeu. 

Si,  senyor...  al  menos  li  hem  torsat  lo  curs  de  las 
caborias.  S'  ha  encarat  ab  la  dona  com  si  se  la  vol- 
gués dragar...  «Tot  es  per  culpa  vostra...  la  re...»  y 
li  asseguro  que  per  la  primera  vegada  en  ma  vida 
n'  hi  he  sentit  un  de  caragolat...  «la  re...malehida 
costum  de  fer  dissapte;  tot  ho  tanqueu...  no  trovo 
res...»  Ha  mudat  probablement  d' idea  y  s'  ha  assen- 
.  tat  per  escriure...  jre...q!  jre...q!  ha  xafat  totas  las 
plomas...  jpluf!  ha  trabocat  lo  tinter...  «Esperéuse, 
'm  deya,  heu  d'  anar  à  portar  aqueixa  esquela...» 
Com  no  n1  eixia  d'  escriurela  m'  ha  donat  lo  recado 
de  paraula...  «Aneu  à  1'  estació  y  diheu  à  don  Lucio 
que  'm  reservi  un  compartiment  de  primera  en  lo 
directe  d'  aqueix  vespre... — <;Res  més?  li  he  dit  jo. — 
<?Per  vostè  sol?  ha  afegit  la  dona. — ^Qué  n'  heu  de 
fer,  batxillera?»  Nada,  de  por  que  no  li  tranqués  lo 
respecte  y  à  mi  la  nou  del  coll  hem  fugit...  corrent 
ella  cap  à  la  cuyna  y  jo  cap  à  V  estació...  Ara  'n 
ving. 


ESCENA  VI. 

Dits  y  ENRIQUETA. 

Doctor. 

(A  Enriqueta.)  ,;Es  vostè?  ^qué  farfulla?  (A  Barto- 
meu rdpit.)  Torneu  al  Mas  y  no  '1  deixéu  de  vista... 
Si  surt,  seguiulo...  Jo  seguiré  al  de  aqui.  (Ix  Barto- 
meu.) (A  Enriqueta.)  ^Encara  està  llevada? 

Enriqueta. 

M'  habia  tancat  al  méu  quarto  per  no  ser  destor- 
bada...  he  liquidat  comptes  pendents...  romput  pa- 
pers, rellegit  cartas,  escrit  una  mena  de...  memorial 
d'  agravis  dirigit  al  méu  home...  (Depressa.)  Sols 
me  falta  arreplegar  quatre  frioleras  dels  nens  (treu 
uns  cuberts  y  yls  posa  dintre  un  sach  de  mà)  cada  hu 
té  '1  séu...  jpobrets!  hi  estan  avesats...  aqueix  (mos- 

trantlï)  es  regalo  de  vostè:  Al  intrépido  Alejo,  15  de 
abril.  (/S"  atendreix.  Pausa.) 

Doctor. 
^,De  ver  as  vol  anàrsen? 

Enriqueta. 

;Vaja!  A  horas  d'  ara  '1  papà  ja  té  '1  méu  telegra- 
ma... jsi  no  'm  vejés  arrivar  vindria.,,  y  seria  pitjor! 
Doctor. 

Pensis'hi  bé...  Las  discussions...  dihem  las  cosas 
tal  qual  son  ..  las  disputas,  una  paraula  tendre  las 
atura,  un  moviment  exit  del  cor  las  termina;  mentres 
que  'ls  fets  materials,  un  viatje  emprés  contra  la  vo- 
luntat del  marit  pot  ser  origen  d'  una  desavinensa 
duradera...  llastimosa...  fatal  per  vostè,  per  ell... 
pe'ls  fills!  j Veurà!  Jo  de  vostè  diria  à  Joaquim...  es- 
cóltam:  tiï  t'  imaginas  lo  que  no  es. 

Enriqueta. 

{Altiva.)  Fàssim  lo  favor  de  no  continuar...  Ell  m' 
ha  insultat,  ell  haurà  d'  humiliarse...  Si  tantas  ganas 
té  de  donar  consells...  à  dalt  lo  trovarà...  tancat  de 
part  de  dins  al  escriptori... 

Doctor. 

(Súbitament.)  ;Té  rahó!...  (Surt  rdpit.) 


ESCENA  VII. 

Dits  y  SOGRA. 
Sogra. 

(Al  Doctor.)  <;,Se  'n  va?  <;y  donchs  que  no  juguém? 
Doctor. 

Enriqueta  m'  ha  donat  un  bon  consell. 

Enriqueta. 
jConsells  jo!  (Sempre  ab  lo  sach,  omplintlo.) 

Doctor. 
Vaig  à  parlar  à  Joaquim... 

Sogra. 

Lo  trovarà  molt  enfeynat...  ni  casi  ha  aixecat  lo 
eap  mentras  jo  li  parlaba...  consulta  escripturas, 
actas  de  notari...  li  he  dit,  per  ferlo  riure,  que  si  feya 
'1  borrador  del  séu  testament  pensés  en  sa  pobreta 
mare,  que  se  i'  estima  tant.  (Irònica  dirigintse  d 
Enriqueta.)  (Al  Doctor  que  desapareix.)  jNo  tardi!  '1 
thé  serà  fret.  (S1  assenta,  bat  las  carlas,  prepara  'l 
thé;  pausa.) 

ESCENA  VIII. 

ENRIQUETA  y  SOGRA. 

Sogra. 

(A  Enriqueta.)  <;No  's  pot  saber  lo  que  contas  ferhi 
à  la  esforsada  ciutat  de  Reus?  (Li  parla  sense  mirar- 
la:  lleugerament  desdenyosa.) 

Enriqueta. 

(Arreplegant paltós  delsnens.)  Viure  lluny  d'aqui... 
<;li  sembla  poch? 

Sogra. 

jAqui!  jaqui!  aquí  hi  haurà  '1  téu  adorat  marit, 
los  nens. 

Enriqueta. 

Los  nens  me  'ls  emporto...  '1  méu  adorat  marit,  te- 
nintla  à  vostè... 

Sogra. 

<;Y  no  's  podria  saber  qui  t'  ha  aconsellat  tant 
enèrgica  determinació? 

Enriqueta. 

jLa  méua  dignitat...  de  dona,  d'  esposa,  de  mare... 
insultada! 

Sogra. 

Altres  vegadas  habiam  tingut...  alguna  paraule- 
ta;  pero  jo  per  ma  part— conféssaho — jo  desseguit 
cedia;  com  escau  à  persona  ben  educada. 

Enriqueta. 

Lo  qual  vol  dir  que  jo  no  ho  soch...  Miri,  mamà.... 
Sogra. 

jAh!  (Satisfeta  de  sentir  se  tractar  de  «mamà».) 
Enriqueta. 

...  Del  méu  marit...  altres  vegadas  no  eran  la  pre- 
sent. Una  ó  altre  habían  de  ser  la  darrera. 

Sogra. 

Altres  vegadas...  potser  no  tenías  qui  t'  apoyés, 
qui  't  digués  que  «féyas  bé»  rebelante  contra  1'  au- 
toritat llegitima  del  marit.  . 

Enriqueta. 

jEn  efecte!  té  rahó...  Probablement  1-  indignada 
exclamació  del  amich  cridantme  «fas  bé  de  protes- 
tar», ha  sigut  la  causa  determinant  de  la  méua  des- 
usada energia...  Fins  ara,  quand  vostè  al  principi  de 
viure  junts  me  donaba  à  entendre  lo  poch  agradable 
que  li  era  la  méua  persona...  ab  paraulas  de  doble 
sentit,  ab  ironías  cortesment  embolicadas  de  termes 
amistosos,  de  frases  fetas...  jo  'm  contenia,  feya  exa- 
men de  conducta...  y  volentho,  volent  tantíssim  viure 
en  bona  armonía,  'm  deya:  jpot  ser  sí!  pot  ser  la  ma- 

mà...  del  téu  marit,  *lè  rahó,  potser  soch  lleugera, 
aturdida  en  accions  y  paraulas,  pot  ser  massa  avara 
de  las  caricias  del  méu  marit,  pot  ser  gelosa  y  lla- 
minera dels  petons  dels  meus  fillets...  «arrufo  '1  nas- 
set»  quand  altre  persona  que  jo  vol  ser  per  ells  ama- 
nyagada...  pero  poch  à  poch  he  anat  fentme  càrrech 
de  que  fins  no  sent  gelosa,  partint  ab  altre  las  séuas 
caricias;  1'  altre  tampoch  estaba  satisfeta...  y  'ls 
renys  qu'  avans  rebia  per  acaparadora  de  petons, 
m'  eran  fets  després  per  negligent,  per  descuydada, 
per  poch  amorosa...  de  tal  modo  qu' avans  perquè 
'm  feya  estimar  massa...  y  ara  perquè  estimo  poch... 
may  he  tingut  la  satisfacció  de  plaure...  à  F  ALTRE 
persona. 

Sogra. 

jBravo!  jmagnífich  parlament  de  comèdia!...  jmiréu 
la  nostra  jove!  me  semblaba,  escoltante,  qu'  escol- 
taba  à  la  Duse...  jquinas  frases  més  ben  trovadas!... 
la  méua  dignitat  d'  esposa...  de  mare... 

Enriqueta. 

Ja  sé  que  en  lo  séu  afany  detrovarme  mèrits,  fins 
me  trova  «pobre  d'  esprit».  Celebro  donarli  provas 
ab  lo  meu  discurs,  tant  ben  trovat,  de  que  anaba  tant 
errada  sobre  '1  méu  compte  baix  lo  punt  de  vista  del 
sentiment...  com  de  la  méua  capacitat  intelectual... 
Sogra. 

La  passió  dona  eloqüència. 

Enriqueta. 

N'  es  vostè  prova  perpètua.  Sempre  apassionada 
contra  mi,  sempre  eloqüent  al  expresar  sas  queixas. 
Sogra. 

;Miréu  la  tendre  colometa! 

Enriqueta. 

Ho  he  sigut  fins  ara...  Al  anarmen  de  casa  méua, 
ab  orgull  puch  dir  qu'  ab  ningú  he  sigut  injusta... 
Sogra. 

;De  casa  méua!... 

Enriqueta. 

{Plorant.)  De  casa  de  vostè...  Recordaré  la  manera 
curta,  eloqüent  ab  que  m'  ha  recordat  que  no  soch 
rica... 

Sogra. 

No  ho  eras  de  fadrina;  mes  un  cop  casada,  muller 
d'  un  marit  quals  riquesas... 

Enriqueta. 

...Pot  guardar...  pe  'ls  séus  fills.  jPer  mi  rés  li  vull! 
Sogra. 

Naturalment...  Vostè  viurà  de  las  grans  rendas 
del  séu  papà. 

Enriqueta. 

Lo  méu  papà  ha  viscut  honradament  ab  la  mamà 
y  ab  sa  filla,  sense  ajuda  de  vostè... 

Sogra. 

Gracias  à  no  sé  quina  delegació...  £cóm  ne  diuhen? 
<;la  subalterna?  una  ocupació  descansada  y  produc- 
tiva que  '1  méu  fill  li  va  conseguir. 

Enriqueta. 
La  ira  la  fa  ser  mal  educada. 

Sogra. 

(Pausa.)  Si,  jtens  rahó!  y  encara  sentho  no  serho 
més...  Voldria  trovar  paraulas  d'  aquellas  que  's 
deuhen  dir  la  gent  baixa  quand  s'  insultan.  ÇS  va 
aixecant.) 

Estém  solas...  ningú  'ns  sent...  Vull  donarme  J.' 
inmensa  satisfacció  de  dirte  ben  clar...  ;que  t'  abo- 
rreixo!  que  la  téua  senzillés  la  trovo  afectada,  que  '1 
téu  tracte  ab  lo  méu  fill  lo  trovo  poch  digne,  que  las 
téuas  maneras  ab  los  méus  nets  las  trovo  d'  una 
dona  que  no  \s  fa  càrrech  de  lo  que  es  ser  mare... 
com  no  s'  ha  fet  càrrech  de  lo  que  es  ser  esposa... 
que...  (dreta  y  convulsa)  socialment  te  trovo  tonta, 
que  personalment  te  trovo  lletja;  en  una  paraula... 
;que  no  la  puch  veure,  senyora  nora!  (Cau  al  silló.) 
Enriqueta. 

Donchs  profitant  (nerviosa  y  creixent  poch  d  poch) 
de  la  mateixa  ocasió,  també  'm  donaré  1'  inmensa 
satisfacció  de  dirli  que,  viuda  mimada  d'  un  marit 
que  tota  sa  vida  la  servi  de  genollons,  perquè  vostè 
li  portaba  bon  dot:  fàbricas  per  dirigir,  terras  per 
menar,  vostè  ha  sigut  esposa  autoritària,  mare  exi- 
gent... viuda  pretenciosa,  avia  sense  cor...  també  li 
diré  que  si  ningú  la  contradiu,  si  tothom  la  venera", 
es  perquè  esperan  deixas...  Publiqui  en  vida  '1  séu 
testament  y  sabrà  qui  se  1'  estima... 

Senyora  sogra,  davant  qui  tothom  deu  inclinarse, 
jo  aixeco  '1  cap...  y  ben  cara  à  cara  li  dich...  ;Tú  no 
'm  pots  veure!...  Jo  no  't  vull  veure.  (Fuig.) 
Sogra. 

(Pausa.  aS"  aufega.)  jAy!  jay!  jay!  ;ay! 


ESCENA  IX. 

SOGRA,  DOCTOR. 

Doctor. 

iQué  té?  <jQué  li  passa?  (La  veu  aufegantse,  li  mu- 
lla 'Is polsos,  li  fa  beure  un  glop  de  thé.)  j Aqueixa  casa 
es  un  manicomi! 

Sogra. 

jElla!  jella!  m'  ha  dit  desvergonyiments...  M'  ha 
insultat  de  mala  manera...  M'ha  tractat...  <;de  qué 
sé  jo?  jEs  una  mala  persona!  Té  tots  los  defectes... 

fins  lo  de  malparlar,  que  no  li  coneixia...  jQuimet! 
iíill!  i  Joaquim!  {Cridant  bastant  fort  per  la  porta  que 
's  suposa  conduhir  ahont  son  fill  esta  escribint.)  jQui- 
met! Cridil  ,vosté.  (Al  Doctor.)  (Pausa.)  {Aqueixa 
dona  'm  matarà! 


ESCENA  X. 

QUIM,  SOGRA,  DOCTOR. 
QüIM. 

i  Mamà!  (Alarmat.) 

Sogra. 

|M'  han  insultat!  m'  han  tractat  de  mala  mare. 
Qutm. 

(Al  Doctor.)  óQui?  <:un  criat? 

Doctor. 

No  s'  alarmi  Joaquim...  retiris,  creguim,  segueixi 
'1  plan  que  li  donaba...  (rdpit)  deixi  fer  à  Enrique- 
ta... admitim  qu'  à  trenc  d'  alba  s'  aixeca,  fa  vesti  'ls 
nens...  Yosté  compareix,  y  sense  esplicacions;  pren 
à  la  séua  dona  pe  '1  coll,  als  menuts  per  las  galtas  .. 
y  petó  va,  petó  vé,  se  me  'ls  emporta  à  Reus  à  fer 
una  visita  al  abuelo  Muntadas...  que  'ls  convidarà  à 
una  berenada  al  mas,  à  una  excursió  à  Salou. 
Sogra. 

No,  fill,  no,  no  sigas  dèbil  ..  La  téua  dona  no  t'  es- 
tima, no  'ns  pot  veure. 

Que  'm  detesta  à  mi,  m'  ho  ha  dit  ara...  aqui, 
aqui...  aqui  hont  ets  tú  era  ella...  De  que  no  t'  es- 
tima ne  tinch  provas...  Ho  diré  tot...  moltas  nits — 
£per  qué  no  dirho? — quand  ella  'm  creya  adormida 
ha  baixat  aljardi  hont  un  home  1'  esperaba...  j'L 
Pauhet!  ab  qui  habian  estat  tota  la  vetlla  fent  mil 
brometas  mentres  jo  llegia  per  aqui  ó  jugaba  à  car- 
tas  ab  lo  Doctor...  y  aquella  infelis,  la  méua  amiga, 
fastiguejada  de  tanta  familiaritat  se  'n  anaba  al  seu 
quarto  à  resar,  à  preparar  los  séus  exàmens  de  doc- 
trina. 

Quim. 

jMamà! 

Doctor. 

Jo  no  he  reparat  may  ni  las  familiaritats,  ni  '1  des- 
pit d'  aquella  infelis;  moltas  nits  1'  infelis  y  jo  juga- 
ban  à  damas...  à  un  joch  qualsevulga...  vostè  llegia, 
1'  Enriqueta  anaba  y  venia...  Pauhet  dibuixaba  ni- 
nots al  àlbum  dels  nens... 

Sogra. 

Deixim  dir...  quand  vostès  se  retirabam...  ella  y  jo 
muntabam...  y  quand  ella  'm  creya  adormida,  1'  he 

vista  de  darrera  las  persianas  passar  llargas  esto- 
nas  pe  '1  caminal  del  jardí  ..  ;1'  he  vista!  com  are  't 
veig...  1' he  vista  despedirse  d'  ell  tendrement  ..  y 
quand  se  tornaban  à  veure  davant  de  nosaltres  tot 
eran  brometas,  de  si  «cusina,  fas  mala  cara»  «cusi, 
't  deus  ficar  tart  al  llit.» 

Quim. 

lOh  sent?  (Al  Doctor.)  <;Oh  sent? 

Doctor. 

jSenyora!  jvosté  causa  desgracias  que  ni  imagina! 
Sogra. 

(Se  sent  un  soroll  de  balcó  que  s'  obra.)  Sí,  fill,  si-, 
no  t'  erras.  .  han  obert  un  balcó.  .  no  t'  erras,  apaga 
'1  llum.  (Ho  fan  entre  'Is  dos.)  jMentres  som  aquí  no 
gosant  discutiria,  ella  espera  al  séu  amant! 

Quim. 

(Certa  claror  de  lluna  ó  d'  habitació  superior  il·lu- 
mina feblement  lo  jardí.)  Algú  munta  pe  '1  camí  de 
las  acacias. 

Doctor. 
Lo  Miquel  que  desa  eynas. 

Quim. 

No,  son  passos  de... 

Sogra. 

../De  calsat  dur...  los  de  sempre.  <?Sents  lo  trepitj 
Me  botas  damunt  la  sorra? 

Doctor. 

(Apart.)  Tractaré  d'  evitar  una  desgracia  ..  dono 
claror  al  llum,  crido...  y  campi  qui  puga. 

(Va  de paupentas  buscant  la  claueia  de  la  làmpara. 
Pausa.  Quim  y  Sogra  s'  apropan  ansiosos  de  la  gale- 
ria, y  de  darrera  'Is  plechs  de  la  cortina  veuhen — ho 
veu  lo  públich — un  home  y  una  dona  que  's  tenen 
abrassats.) 

Sogra. 

^Encara  duptas?  £la  veus?  <;no  'ls  coneixes? 
Quim. 

jA  ell  sí! 

Sogra. 

A  ella  no  li  veuràs  la  cara.  ;Cóm  li  veurias  si  ell  la 
té  presa  pe  '1  cap,  petonejantla! 

Quim. 

jMare!  jmamà!...  ;ni  una  paraula  més!  (De paupen- 
tas pren  un  revòlver  del  calaix  del  secretari.) 
Sogra. 

i  Així...  així  'ls  he  vist  moltas  vegadas! 

Quim. 

jSí,  ell  es!  ;No  't  valdrà  Cristo!  (Pim,  pam,  pam.) 
(Etjega  ires  ó  quatre  tiros  seguits.) 

Doctor. 

(Un  moment  avants  qu1  ell  tirés,  y  de  consegüent,  la 
fracció  de  minut  necessària  perquè  'ls  del  jardí  s1 

hajan  posat  d  cobro,  crida:)  jPauhet!  jnoy!  jsalvéuse! 
Quim. 

{Al  Doctor.)  <;Qué  fà  vostè?  {Pe 'Is  crits  y  perquè 
ha  donat  claror  al  llum.)  {Mirant  d  fora.)  Inútil 
avis...  jTots  dos  ferits!  jJa  cauhen!  {S1  han  de  veure 
un  home  y  una  dona  abrassats,  vacilant  fins  que  des- 
apareixen darrera  un  objecte  qualsevulga.) 

Miquel. 

{Fora  'Ijaraí.)  j  Lladres!  jassassinus!  jcorreu!  jma- 
téulos! 


ESCENA  XI. 

Anteriors,  ENRIQUETA. 

{Enriqueta  ab  vestit  de  cambra,  una  enagua  sota, 
sense  cosset,  los  cabells  mitj  desfets,  peus  nusos,  cal- 
sats  ab  babutxas.) 

Enriqueta. 

<;A  qui  matan?  jQuim!  jfills  meus!  jmamà!  {Vehent  d 
son  marit  ab  lo  revòlver  d  la  ma,  d  sa  sogra  esferehi- 
da,  al  Doctor  tot  fora  de  sí,  cdu  desmayada  en 
brassos  de  Quim.)  ^Estàs  ferit?  jay! 

Doctor.  4 

{Arreplegant  la  palmatoria  qu1  haurd  caygut  de  las 
mans  d'  Enriqueta  y  anant  d  la  Sogra  ab  tó  burleta  ) 
jJa  veu  si  1'  ha  feta  bona!  Aquesta  pobre  calumnia- 
da... morta  de  susto...  creyent  que  la  mataban  à 
vostè,  al  séu  home...  per  lla  fora  qui  sap  quants 
ferits... 


ESCENA  XII. 

Anteriors,  MIQUEL,  criadas,  BARTOMEU. 
Bartomeu. 

Tòt  ho  han  rebut  las  regadoras.  {Ne  porta  una  d 
cada  ma.)  Per  casualitat...  me  passejaba  per  lla  fora 
quant  sentint  al  Miquel  que  cridaba...  «lladres»,  he 
corregut  pera  agafarlos;  pero  à  la  claror  de  aquest 
llum  {la  Idmpara)  he  reparat  qu'  un  dels  lladres  duya 
faldillas...  quand  vostè  ha  tirat,  eran  darrera'l  quar- 
tet de  las  eynas. 

Sogra. 

iQuànts  eran? 

Bartomeu. 

{Senzill.)  Ay!  ay!  ^quants  vol  que  fossin?  Lo  senyo- 
ret Pau  y  la  senyora  Helena.  Ja  fa  qui  sap  lo  temps 

que  festejaban...  {VehentV  efecte  produhü  per  sas 
paraulas  pregunta  en  general.)  <;Que  no  ho  sabían? 
Quim. 

{Tenint  encara  d  sa  muller.  <i  Y  ahónt  han  anat? 
Miquel. 

Cap  al  tren,  suposo;  he  surtit  fins  al  camí  vehinal, 
{mirant  al  rellotje)  ara  '1  deuhen  pendre...  jlas  11  y  29! 
Doctor. 

{A  Quim,  broma.)  jHora  de  Madrit!  {Quim  passa 
cap  d  sa  mare,  deixant  d  Enriqueta  al  cuydado  del 
Doctor.  Enriqueta  ha  tornat  en  sí.)  jNo  's  mogui!  {A 
Enriqueta.) 

Sogra. 

jFill  meu!  jquànts  mals  ratos  t'  he  causat! 
Quim. 

Per  massa  amor,  mamà;  no  se  'n  excusi. 
Doctor. 

L'  únich  medi  de  no  causarnhi  cap  més...  ja  '1  sé 
jo...  los  uns  aqui... 

Sogra. 

jSepararme  del  méu  Quimet! 

Doctor. 

{Als  jovens.)  Vostès  aqui  ab  los  séus  fills...  y  vostè 
à...  la  casa  payral... 

Sogra. 

;Sola!  ;No  més  que  criats  dintre  aquell  casalot! 
Doctor. 

{Broma.)  Ni  '1  recurs  li  quedarà  d'  ensenyar  la 
doctrina  à  la  viuda  d'  aquell  general...  d'  aficionats. 
{Pausa.  Cambi  de  tó.)  Si  trova  la  séua  casa  gran,  jo 
n'  hi  sé  una  de  més  petiteta...  hont  hi  viuria  com  una 
reyna...  ÇRdpit.)  jla  méua! 

Sogra. 

ofereix  la  séua  casa...  per  viure?  ^y  vostè? 
Doctor. 

jQuimet!  £vols  fer  una  bona  acció?  dónam  lo  téu 
consentiment.  {Conmogut.)  Ab  tota  serietat,  crehent 
fer  à  tots  un  bé...  satisfent  lo  somni  de  tota  ma  vida 
goso  proposarme...  {Allarga  la  ma.) 

Sogra. 

<;Per  marit  méu? 

Doctor. 

Si,  senyora;  ^'m  vol?  <;hi  vens  bé,  Joaquim? 

Quimet. 
Per  mi...  {Acaricia  d  sa  muller.) 

Sogra. 

Diré  que  sí  {pausa)  si  tothom  me  promet  no  guar- 
darme  rencor. 

Quim  y  Enriqueta. 
jMamà!  {després  se  besan.  Ell  demana  perdó,  etc.) 
Sogra. 

{Al  doctor  baix  y  ab  tó  graciós.)  Lo  qu'  es  aquesta, 


—  68'  - 


crech  que  en  sa  vida  m'  ha  estimat  tant...  ab  tal  de 
veurem  fugir!  (Alt.)  Y  bé  <;à  quin  titol  he  de  donarli 
la  méua  mà...  ja  un  poquet  pansida? 

Doctor. 

(Besantli  galantment-)  jTendre  y  hermosa  com  sem- 
pre! <j  A  quin  titol?  <J,qué  sé  jo?  Ascendeixim  de  pre- 
tendent à  marit...  (Buscant  la  frase.)  Per  rigurosa 
antigüedat. 


(TELÓ.) 


Poblet,  la  Granja,  juliol  de  1890. 


Aquesta  comèdia  es  propietat  del  autor  y 
ningú  sens  lo  séu  permís  escrit  podrà  repre- 
sentaria, traduhirla  ni  estamparia. 

Se  trova  en  casa  López,  Rambla  del  Mitj, 
número  20,  Barcelona,  y  en  las  principals  lli- 
brerías. 

Queda  fet  lo  registre  manat  per  la  Lley. 


Preu  2  pessetas. 


